SÚHRNNÁ   Správa

o realizácii opatrení Národného programu rozvoja životných podmienok občanov so zdravotným postihnutím vo všetkých oblastiach života ZA ROK 2001 VRÁTANE OPATRENÍ NA OBDOBIE 2002 A NÁSLEDNE

Úvod

	Vláda Slovenskej republiky svojím uznesením č. 590 z 27. júna 2001 schválila „Národný program rozvoja životných podmienok občanov so zdravotným postihnutím vo všetkých oblastiach života“ (ďalej len „Národný program“), ktorého spracovanie vychádzalo z dokumentu „Štandardné pravidlá na vytváranie rovnakých príležitostí pre osoby so zdravotným postihnutím“ prijatého Valným zhromaždením OSN dňa 20. decembra 1993. 

	Tento Národný program sa považuje za systémový krok smerujúci k vytvoreniu procesu postupného koncepčného riešenia všetkých závažných problémov života občanov so zdravotným postihnutím. Jeho cieľom je vytváranie rovnakých príležitostí a integrácia občanov so zdravotným postihnutím do života spoločnosti v zmysle citovaného dokumentu OSN.

	V zmysle bodu B.4 uznesenia vlády SR č. 590 z 27. júna 2001, ktorým vláda schválila Národný program, predložili gestori opatrení správu o realizácii jednotlivých opatrení v rámci svojej pôsobnosti v termíne do 31. 12.2001.

	Samotná realizácia opatrení, ako aj vyhodnotenie ich plnenia za rok 2001 bolo uložené uznesením vlády, aj napriek tomu je však  potrebné konštatovať, že nie všetci gestori plnenia opatrení venovali tejto úlohe patričnú pozornosť. Dôvodom môže byť skutočnosť, že v roku 2001 realizácia prebiehala prakticky 6 mesiacov, avšak podľa konštatovania niektorých gestorov dôvodom bol nedostatok finančných prostriedkov, keďže potrebné finančné prostriedky neboli plánované v rozpočte na uvedený rok a gestori si ich nestihli uplatniť ani v rámci rozpočtu na rok 2002. U niektorých opatrení, ktoré boli plánované v roku 2002 a následne, sa v súlade s listom ministerky financií č. 3904/2001-KM zo dňa 21.12.2001 navrhuje termín realizácie preložiť na rok 2003 a následne (opatrenia č. 4.3.1., 5.3.14. a 16.3.1.). 

	Gestori plnenia jednotlivých opatrení sa vo svojich dielčich správach zamerali predovšetkým na plnenie opatrení s termínom k  31. 12. 2001. V súvislosti s uvedeným je potrebné konštatovať, že z celkového počtu 16 opatrení s termínom realizácie v roku 2001 bolo 14 splnených, čo sa javí ako pozitívny krok v prístupe k riešeniu problematiky občanov so zdravotným postihnutím. 

	Tak ako Národný program, aj vyhodnotenie plnenia opatrení za rok 2001 je štrukturované do 22 pravidiel v súlade s vyššie citovaným dokumentom OSN. 

	Súčasťou správy je súbor opatrení na rok 2002 a následne.

I. PREHĽAD VYHODNOTENIA PLNENIA OPATRENÍ NÁRODNÉHO PROGRAMU ROZVOJA ŽIVOTNÝCH PODMIENOK OBČANOV SO ZDRAVOTNÝM POSTIHNUTÍM VO VŠETKÝCH OBLASTIACH ŽIVOTA ZA ROK 2001

A. PREDPOKLADY PRE ÚPLNÚ INTEGRÁCIU

Pravidlo 1
Zvyšovanie uvedomenia

1.3.1.	V rámci organizačnej štruktúry Slovenskej televízie vymenovať koordinátora, ktorý bude zodpovedný za zosúlaďovanie  a riešenie úloh súvisiacich s:

a)	informovaním širokej verejnosti o problematike života občanov so zdravotným postihnutím prostredníctvom samostatnej publicistickej relácie s mesačnou periódou v rozsahu približne 30 minút; tematicky sa venovať aj Medzinárodnému dňu zdravotne postihnutých a ostatným špecifickým dňom jednotlivých postihnutí;

b)	výrobou samostatnej relácie pre občanov so zdravotným postihnutím, s aktuálnymi informáciami pre ich potreby s mesačnou periódou v rozsahu približne 30 minút; 

c)	poskytovaním informácií prostredníctvom teletextovej rubriky Signum a jej skvalitnením;

d)	vytvorením priestoru na prezentovanie potrieb občanov so zdravotným postihnutím v rámci publicistických relácií, týkajúcich sa rôznych tém spoločenského a politického života spoločnosti; odporúčame zaradiť aj osoby s viditeľným zdravotným postihnutím do komparzov.

Termín:				31. 8. 2002 a trvale
Zodpovedný:			ústredný riaditeľ STV
Finančné krytie:		z rozpočtu STV

Plnenie:

	STV vymenovala koordinátora pána PhDr. Ďureje; ďalšou kontaktnou osobou v roku 2001 bola RV SR  POZP  pani Rísová.
Opatrenie sa plní.

1.3.2. 	Zabezpečiť pravidelné vysielanie špecifickej relácie podobného typu, ako sú ”Cesty nádeje” s inovovaným obsahom v spolupráci s Koordinačným výborom pre otázky zdravotne postihnutých občanov Slovenskej republiky (ako realizáciu opatrenia 1.3.1 c)).
	
Termín:			31. 1. 2002 a trvale
Zodpovedný:		ústredný riaditeľ STV
Finančné krytie:		z rozpočtu STV
Orientačná finančná potreba:	975 000 Sk ročne

Plnenie:

Zmenila sa dramaturgia, obsahové zameranie a formová stránka cyklu CESTY NÁDEJE.  V roku 2001 STV pripravilo 8 častí, každá v trvaní 26 min. Tematicky je bohatá, striedajú sa rôzne problémy celkovo zdravotne postihnutých občanov. Relácia už nie je len magazínom, ale má i svoje stále rubriky, ako napr. Príbeh zo života, ktorý sa snaží na konkrétnom prípade, osude zdravotne postihnutého človeka ukázať, že s jeho postihnutím  sa dá žiť. V cykle sa objavujú informácie o tom, čo robí naša vláda pre zdravotne postihnutých občanov v oblasti zamestnania, poskytovania rôznych nových služieb, ktoré sú v súlade s normami EÚ.
Opatrenie sa plní.

1.3.3.	Naďalej zabezpečovať pravidelné vysielanie relácie ”Televízny klub nepočujúcich” v rozsahu približne 30 minút s mesačnou periódou.

Termín:				trvale
Zodpovedný:		ústredný riaditeľ STV
Finančné krytie:		z rozpočtu STV
Orientačná finančná potreba:	2 171 000,- Sk ročne

Plnenie:

Pre sluchovo postihnutých spoluobčanov STV odvysielala minulý rok 9 relácií cyklu Televízny klub nepočujúcich;
Navyše, v roku 2001 vyrobila 7 častí rozprávkového seriálu Jurošík v posunkovej reči.  Seriál  bol odvysielaný v štruktúrnom okne Večerníčka. Tento experiment zaznamenal priaznivú divácku odozvu.
Opatrenie sa plní.

1.3.4. Naďalej zabezpečovať vysielanie relácie ”Noviny STV” so simultánnym prekladom do posunkovej reči nepočujúcich. Zabezpečiť, aby v prípade športového alebo iného prenosu tieto relácie boli odvysielané zo záznamu s tlmočením ihneď po skončení športového alebo iného prenosu. 

Termín:				trvale
Zodpovedný:		ústredný riaditeľ STV
Finančné krytie:		z rozpočtu STV
Orientačná finančná potreba:	182 500,- Sk ročne

Plnenie:

Tlmočenie novín STV do posunkovej reči sa zabezpečuje, žiaľ v súčasnosti sa v čase vysielania športového prenosu nepodarilo zabezpečiť náhradné vysielanie novín STV v posunkovej reči.

STV vzhľadom na náročnosť a vyššie už spomenuté podmienky sa nepodarilo experimentálne overiť tlmočenie v posunkovej reči pri športových prenosoch, najmä divácky preferovaných športových disciplínach. Rovnako sa zatiaľ nerealizoval ani experiment pre zrakovo postihnutých občanov.
Opatrenie sa plní čiastočne.	

1.3.6.	V rámci organizačnej štruktúry Slovenského rozhlasu vymenovať koordinátora, ktorý bude zodpovedný za zosúlaďovanie  a riešenie úloh súvisiacich s:

a)	informovaním širokej verejnosti o problematike života občanov so zdravotným postihnutím prostredníctvom pravidelných publicistických relácií; tematicky sa venovať aj Medzinárodnému dňu zdravotne postihnutých a ostatným špecifickým dňom jednotlivých postihnutí;

b)	výrobou samostatnej relácie pre občanov so zdravotným postihnutím, s aktuálnymi informáciami pre ich potreby s týždennou periódou; 

c)	vytvorením priestoru na prezentovanie potrieb občanov so zdravotným postihnutím v rámci publicistických relácií, týkajúcich sa rôznych tém spoločenského a politického života spoločnosti; 

Termín:			31. 8. 2001 a trvale
Zodpovedný:			ústredný riaditeľ SRo
Finančné krytie:		z rozpočtu SRo

Plnenie:

SR pravidelne a aktuálne informuje poslucháčsku verejnosť o problematike života občanov so zdravotným postihnutím na ploche celého vysielania okruhu Rádio Slovensko v spravodajských a publicistických reláciách, v rámci denného aj nočného vysielacieho prúdu. Okrem aktuálnych informácií pokrýva v rámci svojich relácií aj významné udalosti a dátumy súvisiace s témou. Ide o nasledovné relácie: Rádiožurnál SRo, Štúdio Kontakt, Popoludnie s rozhlasom, Linka nádeje, Nočná pyramída. Na okruhu Rádio Regina vysielal Slovenský rozhlas v roku 2001 osobitnú týždennú reláciu pre ZPO Dotyky.
V súvislosti s pripravovanou novou programovou štruktúrou zaradí SRo do vysielania obdobnú reláciu na okruhu Rádio Slovensko.
Prehľad relácií za mesiac september 2001-január 2002, v ktorých sa SRo na okruhu Rádio Slovensko venoval tematike zdravotne postihnutým občanom  v prílohe materiálu (Príloha č. 1).
Opatrenie sa plní.

1.3.8.	Vytvoriť materiálne a personálne podmienky na zabezpečovanie výroby relácií so skrytými titulkami a relácií tlmočených do posunkovej reči nepočujúcich v súlade s opatrením 1.3.1., 1.3.3., 1.3.4. a 1.3.5..

Termín:				v súlade s termínmi uvedených opatrení
Zodpovedný:		ústredný riaditeľ STV 
Finančné krytie:		z rozpočtu STV 
Orientačná finančná potreba:	10 mil. Sk ročne

Plnenie:

S výrobou a vysielaním skrytých titulkov sa vo väčšej miere začalo už v 2. polroku 2000 na základe iniciatívy a odbornej spolupráce dobrovoľného občianskeho združenia KONTEXT za finančnej podpory MPSVR SR. Táto spolupráca pokračovala aj v roku 2001.
Opatrenie sa plní čiastočne.

1.3.11. Vypracovať štátny program sprístupňovania informačných technológií občanom so zdravotným postihnutím. V rámci tohto programu zamedziť znižovanie dostupnosti štandardných informačných systémov ako je telefón a Internet, zabezpečiť legislatívne prostredie tak, aby podporovalo výrobu, dovoz a prevádzku nových informačných technológií prístupných občanom so zdravotným postihnutím.

	Termín:				30. 6. 2002 a trvale
Zodpovedný: 		minister dopravy, pôšt a telekomunikácií SR
	Finančné krytie:			bez nároku na prostriedky štátneho rozpočtu 

Vzhľadom na nové podmienky vytvárania telekomunikačnej politiky ako aj sprístupňovania informačných technológií sa navrhuje na ďalšie obdobie nová formulácia opatrenia so zmenou termínu a zodpovednosti. 

Pravidlo 2
Liečebná starostlivosť

2.3.2.	Zabezpečiť, aby príloha zákona o liečebnom poriadku, ktorá sa týka liekov a zdravotníckych pomôcok, novelizovaná nariadením vlády SR, bola v rámci pripomienkového konania predkladaná i Koordinačnému výboru pre otázky zdravotne postihnutých občanov Slovenskej republiky.

Termín:			v súlade s plánom legislatívnych úloh vlády
Zodpovedný:		minister zdravotníctva SR
Finančné krytie:		bez nároku na prostriedky štátneho rozpočtu

Plnenie:

Návrh nariadenia vlády SR Zoznam zdravotníckych pomôcok uhrádzaných, alebo čiastočne uhrádzaných na základe zdravotného poistenia je v rámci medzirezortného pripomienkového konania zasielaný na stanovisko aj RV SR POZP a pripomienky sú vyhodnocované v rámci pripomienkového konania.
Opatrenie sa plní.

2.3.6.	Zabezpečiť realizáciu výstupov z informačného systému MZ SR o počte občanov s dlhodobým nepriaznivým  zdravotným stavom v členení podľa skupín diagnóz a veku.

Termín:			30. 9. 2001 a následne každoročne
Zodpovedný:		minister zdravotníctva SR 
Finančné krytie:		z prostriedkov štátneho rozpočtu 

Plnenie:

Ústav zdravotníckych informácií a štatistiky ako organizácia MZ SR pripravil z podkladov, ktoré získal vlastným štatistickým zisťovaním a z rezortných zdrojov relevantných informácií vypracoval a poskytol k 16. 9. 2001 počty osôb s dlhodobo nepriaznivým zdravotným stavom za rok 2000. 
Opatrenie sa plní.

2.3.7.	Prehodnotiť územné rozloženie siete oftalmologických ambulancií a v regiónoch s nedostatočnou kapacitou zvýšiť počet oftalmologických ambulancií tak, aby lekári mali viac času na systematickú starostlivosť o pacientov.

Termín:			31. 12. 2001 a trvale
Zodpovedný:			minister zdravotníctva SR
Finančné krytie:		bez nároku na prostriedky štátneho rozpočtu

Plnenie:

MZ SR v materiáli „Optimálna sieť zdravotníckych zariadení v SR“ prehodnotilo sieť oftalmologických zariadení a stanovilo normu počtu lekárskych miest na 10 000 obyvateľov pre odbor oftalmológia v rozsahu 0,50 LM a normu počtu obyvateľov na 1 LM v rozsahu 20 000 obyvateľov, pričom povolená odchýlka je – 15 %. Podľa uvedených normatívov je sieť oftalmologických ambulancií nadmerná v Bratislavskom a Banskobystrickom kraji a nedostatočná v Trnavskom a Prešovskom kraji. MZ SR na základe prehodnotenia regionálnej distribúcií v zmysle stanovenej normy a zvyšuje počet oftalmologických ambulancií v tých regiónoch, kde je sieť týchto ambulancií poddimenzovaná.
Opatrenie sa plní.

2.3.8. Vypracovať komplexný program starostlivosti zameraný na efektívne využitie zvyškov zraku u osôb so zrakovým postihnutím a ich zapojenia do života.

Termín:			31. 12. 2001
Zodpovední:	minister zdravotníctva SR, minister práce, sociálnych vecí a rodiny SR, minister školstva SR  a občianske združenia občanov  so zrakovým postihnutím	
Finančné krytie:		z prostriedkov štátneho rozpočtu

Materiál bol spracovaný a predložený na rokovanie RV SR POZP 16. 4. 2002. Materiál bol pripravený v spolupráci gestorov.
ÚNSS v mene sekcie zástupcov organizácií občanov so zrakovým postihnutím predložila základný podklad k materiálu. Opatrenie sa  vypúšťa zo sledovania. Navrhuje sa naďalej sledovať opatrenie  z pohľadu realizácie programu v novom opatrení 2.3.14.
Opatrenie splnené.

Pravidlo 3
Rehabilitácia

3.3.3.	V rámci pripravovaného zákona o sociálnom poistení legislatívne riešiť pracovnú rehabilitáciu občanov so zdravotným postihnutím, ktorých zdravotné postihnutie vzniklo v dôsledku pracovného úrazu. 

Termín:			31. 12. 2002
Zodpovedný:		minister práce, sociálnych vecí a rodiny SR, 
Finančné krytie:		z prostriedkov štátneho rozpočtu

Plnenie:

Uvedená skutočnosť  je riešená  v rámci  úrazového poistenia v návrhu zákona o sociálnom poistení, ktorý je v legislatívnom procese.
Opatrenie sa plní.

Pravidlo 4
Podporné služby

4.3.1. Finančné prostriedky na podporu projektov občianskych združení zameraných na pomoc občanom so zdravotným postihnutím v rámci grantovej politiky každoročne primerane valorizovať v závislosti od miery inflácie.  Primerane k tejto požiadavke zostaviť návrh zodpovedajúcej kapitoly štátneho rozpočtu pre rok 2002 a nasledujúce roky.

Termín:			trvale, v súlade s prípravou štátneho rozpočtu  				SR  na rok 2002 a v ďalších rokoch 
Zodpovední:	ministerka financií SR, minister práce, sociálnych vecí a rodiny SR, minister školstva SR, minister zdravotníctva   SR, minister kultúry SR, minister životného prostredia SR, 
Finančné krytie:		z prostriedkov štátneho rozpočtu 

Plnenie:

MF SR
Vzhľadom na to, že v schválenom rozpočte na rok 2002 nie sú rozpočtované finančné prostriedky na zabezpečenie vyššie citovaných úloh uznesenia vlády SR č. 590/01, a ani v budúcom období nie je predpoklad výraznej zmeny vytvárania finančných zdrojov na uvedený účel. Realizácia opatrení je závislá aj od miery inflácie, navrhuje sa presun termínu na rok 2003.

MPSVR SR 
	Pri príprave rozpočtu pre oblasť podporovania občianskych združení MPSVR SR vychádza z požiadaviek v predchádzajúcom roku vrátane zvýšenia sumy.

MŠ SR	
Pri príprave rozpočtu na rok 2002 pre oblasť športu a oblasť mládeže boli uplatnení požiadavky na zvýšenie dotácií do rozpočtu na udeľovanie grantov. V roku 2002 pre oblasť športu reálne očakávame 5% a v oblasti mládeže 7% zvýšenie finančných prostriedkov pre OZP. 

MZ SR 
 Kapitola MZ SR v štátnom rozpočte nemá rozpočtované finančné prostriedky pre  OZ zamerané na pomoc občanom so zdravotným postihnutím v zmysle záväzných limitov. Z výnosov lotérií a iných podobných hier zabezpečuje v roku 2001 finančné prostriedky nasledovným OZ zameraným na pomoc OZP – Liga proti rakovine/164 tis. Sk a Únia nevidiacich a slabozrakých/1 452 tis. Sk. V zmysle záväzných limitov a ukazovateľov v návrhu štátneho rozpočtu na rok 2002 nie sú rozpočtované žiadne finančné prostriedky pre OZ, pretože požiadavky na finančné prostriedky z výnosov lotérií a iných podobných hier pre rok 2002 sú v kapitole MZ SR známe k 31. 12. 2001 na základe predložených žiadostí.

MK SR
V návrhu štátneho rozpočtu na rok 2002 sa s podporou projektov ZPO počítalo v rámci možností východísk zostavenia štátneho rozpočtu stanovených MF SR v účelovom transfere Kultúra menšín. Vzhľadom na skutočnosť, že poskytovanie finančných príspevkov grantovým systémom sa realizuje na základe požiadaviek jednotlivých subjektov, ku dnešnému dňu nie je možné predmetné opatreniu vyhodnotiť. Na kultúrne podujatia z toho istého účelového transferu MK SR podporilo vo výške 392 000,- Sk Združenie Divadla z Pasáže, Združenie na pomoc ľuďom s mentálnym postihnutím v SR, KCNS – stredisko sv. F. Saleského Nitra, Športový klub telesne postihnutých NRC – Kováčová a Združenie na pomoc ľuďom s mentálnym postihnutím v Dunajskej Strede.
	MK SR podporilo združenie na pomoc ľuďom s mentálnym postihnutím v SR finančnou čiastkou vo výške 50 000,- Sk na vydanie periodika To sme my.

MŽP SR
MŽP SR v súlade so z. NR č. 303/95 Z. z. o rozpočtových pravidlách v znení neskorších predpisov, v rámci prípravy návrhu štátneho rozpočtu, každoročne uplatňuje finančné prostriedky na dotácie OZ, záujmovým združeniam právnických osôb, nadáciám, neinvestičným fondom a neziskovým organizáciám poskytujúcim verejnoprospešné služby. Pre rok 2001 boli v rozpočte kapitoly zabezpečené na uvedený účel prostriedky v sume 900 tis. Sk.

Rada vlády SR pre problematiku občanov so zdravotným postihnutím konštatuje, že kapitola štátneho rozpočtu na podporu občianskych združení sa každoročne rezortom znižuje a preto sa opatrenie v časti valorizácie neplní.

Na základe iniciatívy MF SR navrhuje sa v termíne plnenia zmeniť rok 2002 na rok 2003.
	Opatrenie sa plní čiastočne.

4.3.2.	V rámci rozpočtov krajských úradov uplatňovať každoročne potrebnú výšku finančných prostriedkov v súlade s § 86 zákona č. 195/98 Z. z. o sociálnej pomoci v znení neskorších predpisov na podporu neštátnych subjektov poskytujúcich sociálne služby, sociálnu prevenciu a sociálne poradenstvo tak, aby tieto mohli byť kontinuálne zabezpečované.

Termín:			v súlade so zákonom o sociálnej pomoci 
Zodpovední:		prednostovia krajských úradov 
Finančné krytie:		z prostriedkov štátneho rozpočtu

Plnenie:

KÚ Trnava
V roku 2001 bol zo štátneho rozpočtu poskytnutý finančný príspevok 23 neštátnym subjektom poskytujúcich sociálne služby a 3 neštátnym subjektom poskytujúcim sociálne poradenstvo a vykonávajúcim sociálne poradenstvo.
Z uvedeného počtu bolo 5 neštátnych subjektov zaregistrovaných v roku 2001, čím sa rozšírila sieť poskytovateľov sociálnych služieb a vo 2 neštátnych subjektoch prišlo k výšeniu kapacity. Celková výška poskytnutého finančného príspevku činila 18.367 tis. Sk. Bolo dodržané ustanovenie § 86 ods. 3 cit. zákona.
Rozpočtom zabezpečené bežné transfery pre neštátne subjekty v objeme 20 000 tis. Sk pre rok 2002 boli rozporované v záujme zabezpečenia financovania neštátnych subjektov registrovaných v priebehu roku 2001 a novoregistrované neštátne subjekty v roku 2002.

KÚ Bratislava
Realizácia v roku 2001:
- zriadenie samostatného oddelenia domova sociálnych služieb pre dospelých v Domove dôchodcov Rača, Pri vinohradoch 267, Bratislava s kapacitou 34 miest s celoročným poskytovaním starostlivosti na neurčitý čas,
- zriadenie samostatného oddelenia domova dôchodcov s kapacitou 30 miest a domova sociálnych služieb pre dospelých s kapacitou 12 miest v domove dôchodcov a v Domove - penzióne pre dôchodcov, Hrnčiarska 37, Pezinok, s celoročným poskytovaním starostlivosti na neurčitý čas,
- zriadenie samostatného oddelenia Domova dôchodcov v Domove  - penzióne pre dôchodcov Pri kríži 26, Bratislava, s kapacitou 36 miest s celoročným poskytovaním starostlivosti na neurčitý čas.
Plán v rokoch 2002-2004:
-	zriadenie domova sociálnych služieb pre dospelých v Domove dôchodcov Kaštieľ,  Hlavná 13, Stupava, s kapacitou 117 miest s celoročným poskytovaním starostlivosti na neurčitý čas od 01. 01. 2002,
-	zriadenie domova sociálnych služieb pre deti a dospelých v zrekonštruovanom objekte Modre – Kráľovej s kapacitou 20 miest s poskytovaním starostlivosti celoročne na neurčitý čas, ktorý bude detašovaným pracoviskom Domova sociálnych služieb pre dospelých MEREMA, Pri starom mlyne, Modra-Harmónia,
-	zriadenie samostatného oddelenia domova sociálnych služieb pre dospelých s duševnými poruchami s kapacitou 20 miest s celoročným poskytovaním starostlivosti na neurčitý čas v Domove sociálnych služieb, SNP 38, Báhoň,
-	nadstavba objektu Domova sociálnych služieb pre deti a dospelých, Javorinska 7/a, Bratislava, za účelom rozšírenia kapacity zariadenia pre zdravotne postihnutých občanov s poskytovaním starostlivosti celoročne na čas neurčitý.

KÚ Žilina
V rámci krajského úradu v ZA pre príslušný rok odbor sociálnych vecí každoročne uplatňuje na podporu neštátnych subjektov poskytujúcich sociálne služby, sociálnu prevenciu a sociálne poradenstvo potrebnú výšku finančných prostriedkov v súlade s § 86 z. č. 195/98 Z. z. o sociálnej pomoci. 

KÚ Trenčín
KÚ na poskytnutie 50% príspevku v zmysle z. č. 195/98 Z. z. o sociálnej pomoci potrebuje 23 049 tis. Sk a v rozpočte KÚ bolo schválené pre neštátne subjekty 15 mil. Sk, tzn. na zákonom stanovenú hranicu je nutné navýšiť rozpočet o 8 049 tis. Sk, pričom požiadavky neštátnych subjektov sú vyššie, ako 50% príspevku. 
Keďže v zmysle zákona NR SR č. 416/2001 Z. z. o prechode niektorých pôsobností z orgánov štátnej správy na obce a vyššie územné celky je od 1. 7. 2002 poskytovanie príspevku plne v kompetencii VÚC, je nutná aktualizácia zodpovednosti tohto opatrenia na predsedu VÚC.

KÚ Nitra
Pre rok 2002 KÚ v Nitre požadoval na financovanie neštátnych subjektov poskytujúcich sociálne služby sociálnu prevenciu a sociálne poradenstvo 37 981,-  Sk. V rozpise štátneho rozpočtu pre rok 2002 je čiastka 33 494,- Sk. Uvedené finančné prostriedky sú rozpísané pre neštátne subjekty a tvoria 50 % rozdielu medzi bežnými výdavkami a príjmami. Od 1. 7. 2002 v súlade so z. 416/01 Z. z. hospodárenie s finančným príspevkom pre neštátne subjekty prechádza z príslušného KÚ na samosprávny kraj.	

KÚ KOŠICE
Návrh na rozpočet pre neštátne subjekty, ktoré poskytujú sociálne služby, sociálne poradenstvo a sociálnu prevenciu v súlade s § 86, ods. 1 zákona č. 195/98 Z. z. o sociálnej pomoci na rok 2002 – 2005  bol spracovaný v súlade s ich aktuálnymi preukázateľnými požiadavkami v nasledovných finančných čiastkach : r. 2002  - 67 270 tis. Sk; r. 2003 – 71 816 tis, Sk; r. 2004 – 79 458 tis. Sk; r. 2005 – 89 574 tis. Sk.

Rada vlády SR pre problematiku občanov so zdravotným postihnutím upozorňuje, že existuje rozpor medzi poskytovaním peňažných prostriedkov na jednej strane na sociálne služby a na druhej strane na sociálnu prevenciu a sociálne poradenstvo,  pričom sociálne služby sú preferované. Táto skutočnosť obmedzuje možnosť kontinuálne poskytovať sociálne poradenstvo a vykonávať sociálnu prevenciu. Financovanie týchto aktivít by bolo potrebné legislatívne zrovnoprávniť.
Opatrenie sa plní čiastočne.

4.3.3.	V rámci krajov Slovenskej republiky v domovoch dôchodcov a domovoch sociálnych služieb vytvárať špecifické podmienky (alebo špecifické oddelenia), pre  zabezpečovanie dostupnej špecifickej starostlivosti osobám so zdravotným postihnutím v závislosti od druhu zdravotného postihnutia. Vzhľadom na zdravotný stav a vek občanov so zdravotným postihnutím, ktorí nemôžu prekonať nepriaznivú životnú situáciu alebo nepriaznivé životné pomery a sú odkázaní na sociálne služby a iné formy pomoci spoločnosti, riešiť rozširovanie siete domovov sociálnych služieb, pretože súčasný stav zariadení nepostačuje riešiť sociálnu situáciu občanov s ťažkým zdravotným postihnutím v potrebnom rozsahu.

Termín:	v súlade s prípravou štátneho rozpočtu SR na rok 2002 a v ďalších rokoch trvale
Zodpovední:		prednostovia krajských úradov
Finančné krytie:		z prostriedkov štátneho rozpočtu 
Orientačná finančná potreba:	25 mil. Sk ( KÚ Banská Bystrica)

Plnenie:

KÚ TRNAVA	
V Trnavskom kraji sú 3 domovy dôchodcov, v ktorých je zriadené oddelenie so zvýšeným psychiatrickým dohľadom, ktoré sa v roku 2002 plánujú pretransformovať na domovy sociálnych služieb, čo  je pokryté rozpočtom na rok 2002. V domovoch sociálnych služieb v počte 17 sa poskytujú sociálne služby občanom s duševnými poruchami a poruchami správania a s kombináciou postihnutí.
Kapacita DSS je nepostačujúca, najmä pre dospelých občanov, dôsledkom čoho pristúpil Krajský úrad v Trnave v rámci zriaďovateľskej pôsobnosti na kombinované DSS pre deti a dospelých.
V roku 2002 sa v závislosti od štátneho rozpočtu neplánujú s rozšírením siete DSS.
Výhľadovo je možné situáciu riešiť od roku 2003, keďže dokončením rekonštrukcie objektu v Jahodnej, ako náhradného objektu pre DSS Topoľníky (reštitúcia), sa získa nový objekt s kapacitou cca 40 miest.
Potrebné finančné zdroje budú uplatnené v návrhu rozpočtu na rok 2003.

KÚ ŽILINA
KÚ v ZA v spolupráci so zariadeniami sociálnych služieb v žilinskom kraji predložil na KÚ ZA, odbor zdravotníctva žiadosti o registráciu agentúr domácej ošetrovateľskej starostlivosti (ADOS) pre štyri zariadenia sociálnych služieb. Nakoľko sieť ADO–ov je v rámci žilinského kraja naplnená, odbor zdravotníctva nemôže zaregistrovať a povoliť ich činnosť. Odbor sociálnych vecí KÚ ZV zabezpečil viaceré rokovania s odborom zdravotníctva k uvedenej problematike. Problém ADOS-ov je v súčasnosti riešený na úrovni MPSVR SR a MZ SR, preto navrhuje zrušiť úlohu č. 4 z predchádzajúceho návrhu opatrení. 
Pretože súčasný stav zariadení domovov sociálnych služieb nepostačuje rozširuje sa sieť DSS a to nasledovne:

1.	Rozostavaný DSS Horný Vadičov
-	Kvantifikácia potreby finančných prostriedkov je v roku 2002 - 8 000 tis. Sk. 
                                                                                      v roku 2003 - 4 000 tis. Sk.   
2.  Rozostavaný DSS Vysoká nad Kysucou
-	Kvantifikácia potreby finančných prostriedkov rok 2002 – 10 000 tis. Sk.
                                                                                        rok 2003 –   7 000 tis. Sk. 
                                                                             rok 2004 –   7 487 tis. Sk.
3.  Rekonštrukcia DSS na Ul. Belanského, Kysucké Nové Mesto, kde sa rozširujú priestory
-	Kvantifikácia potreby finančných nákladov rok 2002 – 2 000 tis. Sk. 
                                                                      rok 2003 –  6 000 tis. Sk.
4. Ukončiť výstavbu DD a DSS Čierne
-	Kvantifikácia potreby finančných prostriedkov – rok 2002 – 8 000 tis. Sk.
                                                                                     rok 2003 -  5 202 tis. Sk
5. Zriadiť DD a DSS Liptovský Mikuláš
-	Kvantifikácia potreby finančných prostriedkov – rok 2002 – 2 000 tis. Sk. 
                                                                                      rok 2003 – 8 000 tis. Sk.
                                                                                      rok 2004 – 8 000 tis. Sk.
6. Sprevádzkovať DD a DSS Liptovské Sliače
-	Kvantifikácia potreby finančných prostriedkov    rok 2002 – 6 000 tis. Sk.

7. DSS v Kysuckom Novom Meste je v prevádzke od februára 2002 – úloha bola splnená.

KÚ TRENČÍN
V roku 2002 sa v návrhu rozpočtu kapitoly KÚ v TN neuvažuje s rozšírením siete sociálnych služieb. V roku 2001 bola zvýšená kapacita DD-DSS TN Juh z 62 na 124 a bolo zabezpečené dovybavenie priestorov zariadenia tak, aby v I. štvrťroku 2002 bola spustená celá prevádzka zariadenia s kapacitou 175 miest.
V zmysle z. NR SR 416/2001 Z. z.  zostáva v pôsobnosti krajských úradov zriaďovanie DSS pre deti s celoročným pobytom. V prípade rozšírenia kapacít DSS pre dospelých, hlavne s duševnými poruchami a poruchami správania (inými ako mentálne postihnutia), a taktiež DSS pre deti s denným a týždenným pobytom, kapacita DSS pre deti s celoročným pobytom je postačujúca. Z tohto dôvodu je nutné zodpovednosť za plnenie tohto opatrenia rozšíriť o predsedu VÚC.

KÚ NITRA
Vzhľadom na zdravotný stav a vek občanov so zdravotným postihnutím, ktorí nemôžu prekonať nepriaznivú životnú situáciu alebo nepriaznivé životné pomery a sú odkázaní na sociálne služby a iné formy pomoci spoločnosti, rastú požiadavky na umiestnenie do ZSS.
K 31. 12. 2001 bol počet žiadosti o umiestnenie do DSS 425 – nárast o 70, najmä na umiestnenie detí do DSS – o 44 žiadosti. Do DD 1292 žiadosti – nárast o 359 a do DPD 142 – pokles o 171.  Zariadenia sociálnych služieb reprofilizovali na kombinované zariadenia – domovy dôchodcov a domovy penzióny pre dôchodcov, poprípade aj domovy sociálnych služieb. Prepravujú rozšírenie siete domovov sociálnych služieb pre deti (Prevod majetku OLÚ v Horných Lefantovciach je v štádiu rokovaní), financovanie rekonštrukcie zariadenia pripravujú z prostriedkov IRB RE  a ŠR. Realizujú rekonštrukciu objektu v Beladiciach na Krízové stredisko pre deti predpokladané náklady cca 40 mil. Sk.
		S účinnosťou od 1. 7. 2002 DPD a DD, ktoré zriadil krajský úrad v rámci svojej zriaďovateľskej pôsobnosti a kontrolnej pôsobnosti  prechádzajú do samosprávnej pôsobnosti príslušnej obce. Kombinované zariadenia DPD, DD a DDS pre deti s denným a týždenným pobytom a DDS pre dospelých s celoročným pobytom prechádzajú na príslušný samosprávny kraj.

KÚ PREŠOV
V rámci vylepšovania životných podmienok občanov v zariadeniach sociálnych služieb, ako aj rozšírenie siete zariadení sociálnych služieb v kraji, v r. 2001 boli vykonané rekonštrukčné práce – nadstavba podkrovia v Domove sociálnych služieb v Osadnom, s celkovým objemom finančných prostriedkov 7 750 tis. Sk. V Domove dôchodcov v Cemjate bola ukončená I. etapa rekonštrukcie stravovacej prevádzky s nákladom 10 718 tis.  Sk, na dokončenie v roku 2002 je plánovaná finančná čiastka 8 9000,- Sk. Ukončená bola rekonštrukcia budovy bývalej colnej strážte v Novej Sedlici na zariadenie opatrovateľskej služby s nákladom 1 600,- Sk. V roku 2001 sa začala rekonštrukcia objektu v Medzilaborciach, ktorý bude slúžiť ako domov dôchodcov, kde bolo preinvestovaných 5 tis. Sk a v r. 2002 je plánovaná čiastka 8 tis. Sk. V r. 2002 sa plánuje rekonštrukcia vstupov  automatické posuvné dvere v Domove sociálnych služieb pre telesne postihnutých občanov v Prešove, Volgogradská 5, s finančným nákladom 532 tis. Sk.

KÚ BANSKÁ BYSTRICA
Riešenie tohto dlhodobo pretrvávajúceho problému realizovali v banskobystrickom kraji tým spôsobom, že vo všetkých 23 domovoch dôchodcov v roku 2001 rozšírili poskytovanie sociálnych služieb aj o služby pre zdravotne postihnutých občanov. V domovoch dôchodcov sa tak vyčlenilo 382 miest pre ZPO, čím vytvorili predpoklady pre zabezpečenie špecifickej a doposiaľ stále deficitnej starostlivosti o túto sociálnu kategóriu občanov v regióne kraja. Ani toto opatrenie však nebude dostatočne saturovať potreby a záujem o služby zo strany zdravotne postihnutých občanov je preto stále aktuálna. Zmena súčasne platných právnych predpisov v súvislosti s plnením tohto opatrenia sa nejaví ako potrebná.  Ďalší priebeh opatrenia a jeho vývoj je potrebné sledovať aj v období po prechode týchto kompetencií na úrad samosprávneho kraja.

KÚ KOŠICE
V záujme primeranej a dostupnej špecifickej starostlivosti o osoby so zdravotným postihnutím, ktoré sú odkázané na sociálne služby, odbor sociálnych vecí KÚ pripravuje podmienky na rozšírenie rozsahu a foriem sociálnych služieb pre týchto občanov. V Domove dôchodcov na Skladnej ul. v Košiciach a v Domove dôchodcov  Trebišov sa vytvoria oddelenie pre občanov s telesným postihnutím. Pre občanov s kombinovaným postihnutím (telesné a mentálne postihnutie) sa vytvoria špeciálne oddelenia v Domove dôchodcov Košice - Barca, v Domove dôchodcov Južná Trieda Košice, v Domove dôchodcov Strážske a v Domove dôchodcov Rožňava. Poskytovanie služieb na týchto oddeleniach sa bude realizovať v súlade s ustanovením § 20, zákona NR SR č. 195/98 Z. z. o sociálnej pomoci v znení neskorších predpisov.
Rozširovanie siete domovov sociálnych služieb sa uskutočňuje so zreteľom na požiadavky občanov o tento druh sociálnych služieb. V roku 2001 sa začalo s rekonštrukciou bývalého ústavu sociálnej starostlivosti pre mládež v Matilda Hute v okr. Gelnica- Po stavebných úpravách sa ráta v tomto objekte s vytvorením 80 miest pre účely domova sociálnych služieb pre mládež s celoročným pobytom. Ukončenie akcie je plánované na rok 2003. Do plánu je zaradená aj výstavby Domova sociálnych služieb pre mládež a dospelých na Poludnikovej ul. v Košiciach s kapacitou 80 miest. V roku 2002 sa začne s realizáciou projektovej prípravy tohto zariadenia.

Opatrenie sa plní.

4.3.4.	V štátnom sektore zabezpečiť zachovanie zliav vo verejnej hromadnej doprave v rozsahu v súčasnosti platného preukazu občana s ťažkým zdravotným postihnutím (do 31. 12. 2001 aj preukazu ZŤP, resp. ZŤP/S). 

Termín:			31. 12. 2001
Zodpovedný:			minister dopravy, pôšt a telekomunikácií SR,
Finančné krytie:		z prostriedkov štátneho rozpočtu 

Plnenie:

Podmienky uplatňovania zľavnenej a bezplatnej dopravy sú dané tarifou železničnej a autobusovej dopravy. Zdravotne ťažko postihnuté osoby, ktorým boli v SR poskytnuté výhody podľa vyhl. č. 151/88 Zb. v znení neskorších predpisov a sú držiteľmi preukazu ZŤP a ZŤP-S sa v železničnej doprave prepravujú v 2. vozňovej triede osobných vlakov a rýchlikov za 50 % zľavu z plného cestovného. Držiteľovi preukazu ZŤP-S sa poskytuje aj bezplatná preprava jeho sprievodcu, invalidného vozíka a detského kočíka ak držiteľom preukazu je dieťa.
	Na prímestských autobusových linkách sa poskytuje držiteľom preukazu ZŤP a ZŤP-S 62 % zľava z obyčajného cestovného. Sprievodca ZŤP-S, prípade vodiaci pes, je prepravovaný bezplatne, iba za evidenčné cestovné. Na diaľkových autobusových linkách sa uplatňuje 50 % zľava z obyčajného cestovného platného u dopravcu. Pre zdravotne ťažko postihnutých v autobusovej doprave je upravená s účinnosťou od 1. 12. 2001 aj možnosť kombinácie zľavy, ktorá je pre neho výhodnejšia.
50 % zľava sa v železničnej a autobusovej doprave poskytuje aj rodičom alebo zákonným zástupcom na návštevu dieťaťa telesne mentálne alebo zmyslovo postihnutého, umiestneného v zariadeniach alebo školách v pôsobnosti MŠ SR a MZ SR.
	V rámci dopravy autobusov v r. 2001 podniky Slovenskej autobusovej dopravy s príspevkom zo štátneho rozpočtu nakúpili cca 170 autobusov prímestského a mestského prevedenia. Pre osoby s obmedzenou schopnosťou pohybu sú všetky nové autobusy vybavené nízko položenými schodmi s protišmykovou úpravou, prvé dva schody sú s hliníkovým krytom. V priestore stredných dverí v nástupnej časti je navyše priestorná plošina na prepravu invalidných vozíkov. V prednej časti dopravného prostriedku sú vyhradené minimálne dve miesta pre ZŤP osoby a navyše miesto pre ZŤP-S s vodiacim psom. Otváranie dverí je zabezpečené systémom otvárania pri zovretí prekážky. Nové autobusy sú vybavené svetelným informačným systémom na vyhlasovanie zastávok v starších autobusoch túto povinnosť vykonáva vodič.
	V rámci železničnej dopravy sa riešila pri rekonštrukciách železničných staníc i otázka zdravotne ťažko postihnutých hlavne ich pohyb po železničných staniciach, vo vybraných vlakových súpravách a preprava ich invalidných vozíkov. Realizácia úprav je závislá od finančných prostriedkov. V rámci dodávky železničných vozňov pre Vysoké Tatry bola vybraná vlaková súprava so zníženou podlahou, ktorá sa nachádza v rovnakej výške ako nástupištia, čím je umožnený aj ľahší nástup a výstup zdravotne ťažko postihnutých, ako aj starších osôb do vlakových súprav. V rámci pripravovaných rekonštrukcií železničných tratí a budov sa kladie dôraz na riešenie, ktoré umožňuje bezproblémový pohyb zdravotne ťažko postihnutých vo väčších železničných staniciach.

Dopravný podnik mesta Košice
Pri aktualizácii cenového výmeru MF SR R 1/96 podmienky cenovej regulácie v mestskej a miestnej hromadnej doprave budeme presadzovať bezplatné cestovanie občanov s ŤZP (ZŤP resp. ZŤPS a uvedené realizovať v tarife MHD cestou výmeru príslušného cenového úradu. 

Navrhuje sa termín opatrenia predĺžiť do 31. 12. 2002 a ďalej v súlade s opatrením 4.3.5.
Opatrenie  za rok 2001 splnené. 

4.3.7. V súlade so zmenami príloh Nariadenia vlády pravidelne predkladať aktualizované zoznamy so základnými informáciami  (katalógy  kompenzačných, rehabilitačných a ortopedických pomôcok pre všetky druhy zdravotného postihnutia), zaradených v Zozname zdravotníckych pomôcok uvedených v prílohe Nariadenia vlády, realizátorovi informačného systému REHAB Slovensko.

Termín:			31. 12. 2001 a trvale
	Zodpovedný:		minister zdravotníctva SR
Finančné krytie:		z prostriedkov štátneho rozpočtu 

Plnenie:

Návrh nariadenia vlády SR Zoznam zdravotníckych pomôcok uhrádzaných, alebo čiastočne uhrádzaných na základe zdravotného poistenia je uverejňovaný pravidelne na internetovej stránke MZ SR. Informačný systém REHAB (REHIS) je realizovaný Slovenskou humanitnou radou a k 31. 12. 2001 zatiaľ nefunkčný.
Opatrenie sa plní.

4.3.8. Zabezpečiť u prevádzkovateľa poštových služieb – Slovenskej pošty, š. p., riešenie možnosti bezbariérových vstupov do pôšt a pokračovať pri rekonštrukciách v objektoch pôšt a prípadnej výstavbe pôšt v spolupráci s mestskými a obecnými úradmi na technickom riešení bezbariérového prístupu pre imobilných a starších občanov do priestorov pôšt.

Termín:			trvale
Zodpovedný:		minister dopravy, pôšt a telekomunikácií SR
Finančné krytie:		z prostriedkov štátneho rozpočtu

Plnenie:

Slovenská pošta, š. p. vo svojich rozvojových projektoch zameraných na plnenie predmetného programu i „Národného programu starších ľudí“ má plánované investičné akcie na riešenie bezbariérových vstupov na pošty. Na tieto projekty preinvestovala doposiaľ 390 tis. Sk pri realizácii bezbariérových vstupov na 3 veľkých poštách, s prípravou ďalších v rámci rekonštrukcií pôšt. Z prevádzkových prostriedkov realizovala zvýrazňovanie jednotlivých priehradiek na poskytovanie služieb a aktuálnych vývesiek pre slabozrakých na vyše 200 poštách. Uvedené programy realizuje i tak, že zamestnáva 352 ľahko zdravotne postihnutých a 14 ťažko zdravotne postihnutým.  Pre zrakovo postihnutých je vybudovaná akustická informačná signalizácia na 2 poštách a pripravujú sa ďalšie taktiež v rámci rekonštrukcií pôšt.
	
	Podľa § 42 ods. 5, z. č. 195/2000 Z. z. o telekomunikáciách, každý telekomunikačný podnik, ktorý poskytuje univerzálnu službu (v súčasnosti sú to Slovenské telekomunikácie, a. s.) je povinný prenajať na žiadosť užívateľa z dôvodu jeho obojstrannej hluchoty osobitne vybavené koncové telefónne zariadenie za cenu bežného koncového telefónneho zariadenia. Taktiež je povinný zabezpečovať primeranú dostupnosť verejných telefónnych hovorní a verejných telefónnych automatov po celom území SR a bezbariérový prístup k nim a udržiavať ich osobitné vybavenie.
	Slovenské telekomunikácie, a. s. poskytujú telefónne prípojky s cenovými výhodami presne špecifikovanej skupiny starších občanov. Podľa Tarify Slovenských telekomunikácií, a. s. platnej od 1. 7. 2001 telefónne prípojky s cenovými výhodami prináležia občanom, ktorá sa nemôžu pohybovať bez cudzej pomoci (imobilné osoby) a pre nevidiacich. Podmienkou pre poskytovanie výhod imobilnej stanice (IS) je, aby žiadateľ bol držiteľom preukazu ZŤP-S, alebo aby žiadateľ obdržal rozhodnutie Sociálnej poisťovne o priznaní bezvládnosti (čiastočnej, prevažnej alebo úplnej). Vlastník telefónnej prípojky, na ktorý sa vzťahujú horeuvedené cenové výhody, neplatí mesačný poplatok za používanie telefónnej prípojky. Takýto vlastník platí § 42 ods. 5,  iba zodpovedajúcu čiastku DPH z mesačného poplatku.
Opatrenie sa plní čiastočne.

4.3.9. Vytvárať podmienky pre postupné zakladanie Regionálnych centier pre autistov, a to po stránke ideovej, vecnej, administratívno-organizačnej, finančnej i legislatívnej. Počet a rozmiestnenie týchto regionálnych centier by malo zodpovedať reálnej potrebe klientely v danom regióne.

Termín:			trvale
Zodpovední: 		prednostovia krajských úradov v spolupráci s primátormi miest a starostami obcí	
Finančné krytie:		z prostriedkov štátneho rozpočtu 

KÚ TRNAVA
	K plneniu opatrenia sa nevyjadril.

KÚ TRENČÍN
	V územnom obvode Trenčianskeho kraja sú vytvorené podmienky pre vzdelávanie autistických detí na špeciálnych školách. V DSS pre deti s mentálnym postihnutím sú im zabezpečované sociálne služby. V súčasnej dobe nebolo nutné vytvoriť centrum pre autistov.

KÚ BRATISLAVA
	Krajský úrad v BA zriadil samostatné oddelenie „Úsek autizmu“ v Domove sociálnych služieb prof.. K. Matulaya pre deti a dospelých, Lipského 13, BA s kapacitou 10 miest (budovanie od r. 1995). Toto pracovisko funguje ako vzorové a metodické pracovisko pre celé Slovensko. V rámci „Koncepcie starostlivosti o soby s diagnózou autizmus v SR“ navrhol KÚ v BA vybudovanie Regionálneho centra pre autistov pri Domove sociálnych služieb prof. K. Matulaya pre deti a dospelých v Bratislave. Gestor starostlivosti o osoby s dg. autizmus v SR Ministerstvo práce, sociálnych vecí a rodiny SR malo k tejto problematike uskutočniť pracovné stretnutie, čo sa v roku 2001 nezrealizovalo.

KÚ ŽILINA
	Klienti v DSS pre deti a dospelých s diagnózou autizmus sú začlenené medzi ostatných klientov v DDS). Venuje sa im psychologická, pedagogická, sociálna a liečebno-pedagogická starostlivosť s cieľom rozvoja ich schopností a komunikácie. Zariadenie sociálnych služieb špeciálne pre klientov s autizmom sa v Žilinskom kraji nenachádza.

KÚ PREŠOV
	Sociálnu starostlivosť pre autistov zatiaľ poskytuje len Domov sociálnych služieb ALIA  v Bardejove, Ťačevská 38, formou celoročného pobytu. S cieľom zriaďovania Regionálnych centier pre autistov bola z úrovne MPSVR SR prijatá úloha zorganizovať pracovné porady pre KÚ OSV, zástupcov školstva a zdravotníctva, na ktorých by sa prerokovala  problematika ich zriaďovania. Termín porád určí MPSVR SR. 

KÚ BANSKÁ BYSTRICA
	Problematika služieb a starostlivosti o občanov postihnutých autismom nie je v regióne Banskobystrického kraja zatiaľ riešená koordinovane, ale len lokálne v tých zariadeniach sociálnych služieb, kde občanom s touto diagnózou služby poskytujú. Opatrenia na zmenu tohto stavu sa však postupne začínajú realizovať . Rozvojové programy pre autistov I., II. a III.  Ich výsledkom je vyškolenie dvoch 3-členných tímov odborných špecialistov pre prácu s autistami, čím sa pripravili personálne predpoklady aj pre samotnú odbornú  diagnostickú a metodickú, i koordinačnú prácu centra. 

KÚ NITRA
	Postupné zakladanie Regionálnych centier pre autistov je v štádiu príprav. Pripravujeme pracovnú poradu za prítomnosti zástupcov, školstva, zdravotníctva v mesiaci marec 2002.

KÚ KOŠICE
Odbor školstva v súčasnej dobe zabezpečuje výchovu a vzdelávanie autistov v Špeciálnej materskej škole na Ľudovej ul. v Košiciach, Špeciálnej základnej škole v Košiciach na Vojenskej ul. a jej a jej elokovaných triedach materskej školy na Čordákovej. Vzhľadom na prevalenciu autistov v populácii a aktuálne požiadavky vzdelávateľov a rodičov budú sa priebežne vytvárať podmienky pre uplatňovanie moderných metód vzdelávania a výchovy autistov aj na ostatných školách s výhľadom na zriadenie Regionálneho centra pre autistov v Košiciach.

Opatrenie sa plní čiastočne.

B. CIEĽOVÉ OBLASTI ROVNOPRÁVNEHO ZAČLENENIA

Pravidlo 5
Prístupnosť

5.3.1.	 Upraviť vyhlášku ministerstva životného prostredia č. 192/1994 Z. z. o všeobecných technických požiadavkách na stavby užívané osobami s obmedzenou schopnosťou pohybu na základe komplexných užívateľských požiadaviek.

Termín:			v súlade s plánom legislatívnych úloh vlády SR
Zodpovedný:			minister životného prostredia SR 
Finančné krytie:		bez nároku na prostriedky štátneho rozpočtu

Plnenie:

MŽP SR v súlade s Plánom legislatívnych úloh vlády SR na rok 2001 pripravilo nový návrh vyhl. MŽP SR o všeobecných technických požiadavkách na stavby užívané osobami s obmedzenou schopnosťou pohybu a orientácie.
Potreba vypracovania novej právnej úpravy vyplynula aj z požiadaviek zdravotne postihnutých občanov na zmenu ustanovení platnej vyhl. a taktiež zo zmien, ktoré priniesla posledná novela stavebného zákona (z. č. 237/2000 Z. z.), ktorá doplnila splnomocňovacie ustanovenie § 143 ods. 1 písm. d) na vydanie vykonávacieho predpisu o všeobecných požiadavkách na stavby užívané osobami s obmedzenou schopnosťou pohybu a orientácie. Uvedenou novelou bol doplnený stavebný poriadok o ustanovenia, ktoré novým spôsobom upravujú členenie stavieb a zároveň boli zrušené niektoré vykonávacie predpisy, na ktoré bola viazaná platná vyhl. č. 192/94 Z. z. (vyhl. č. 85/76 Zb. o podrobnejšej úprave územného konania a stavebného poriadku v znení neskorších predpisov a vyhl. 83/76 Zb. o všeobecných technických požiadavkách na výstavbu v znení neskorších predpisov).
	Uvedený návrh vyhlášky bol zaslaný na medzirezortné pripomienkové konanie, po následných rokovaniach so zástupcami ústredných orgánov štátnej správy (MK SR, MPSVR SR, RV SR POZP) bol text návrhu  doplnený a upravený.
	Vyhláška bola opätovne posúdená Stálou pracovnou komisiou legislatívnej rady vlády pre technické predpisy dňa 13. 3. 2002, avšak  vzhľadom na požadované ďalšie úpravy bude posúdená opätovne.
Návrh vyhlášky bol spracovaný, konzultovaný so zástupcami občanov ťažko zdravotne postihnutých prostredníctvom RV SR POZP a predložený legislatívnej rade vlády SR koncom roku 2001. Zástupcovia občanov zdravotne postihnutých v Rade vlády SR pre problematiku občanov so zdravotným postihnutím konštatujú, že vyhláška do vyhodnotenia Národného programu rozvoja životných podmienok občanov so zdravotným postihnutím vo všetkých oblastiach života  nebola zaradená do legislatívnej rady vlády z dôvodu vleklého postupu v komisii.
Opatrenie sa plní.

5.3.2. Zmapovať stav prístupnosti verejných budov podľa vyhlášky Ministerstva životného prostredia č. 192/1994 Z. z. o všeobecných technických požiadavkách na stavby užívané osobami s obmedzenou schopnosťou pohybu v krajoch; vypracovať vecný a časový harmonogram odstraňovania bariér s plánovaním a zapracovaním potrebného krytia z prostriedkov štátneho rozpočtu do rozpočtov krajských úradov na obdobie 10 rokov.

	Termín:			30. 6. 2002 a následne
	Zodpovední: 			prednostovia krajských úradov
	Finančné krytie:		v texte	

Plnenie:

KÚ KOŠICE
Úlohou je možné aktualizovať od roku 2002 vo väzbe na novú vyhlášku MŽP, ktorou sa ruší uplatňovanie vyhl. (uvádzanej v uvedenom opatrení Národného programu) MŽP SR č. 192/94 Z. z. o všeobecných technických požiadavkách na stavby užívané osobami s obmedzenou schopnosťou pohybu a orientácie. V súčasnej dobe prebieha vyhodnocovanie a medzirezortné pripomienkové konanie návrhu novej vyhlášky.
Pre zlepšenie životných podmienok občanov so zdravotným postihnutím sa prihliada aj pri výstavbe nájomných bytov. V roku 2001 bola z Programu rozvoja bývania v zmysle Smernice MVRR SR č. 8/99 v znení neskorších predpisov poskytnutá obciam a mestám, ktoré o ňu požiadali. Súčasne na ten istý počet bytových jednotiek bola poskytnutá dotácia z prostriedkov Štátneho fondu rozvoja bývania.

5.3.3. Legislatívne zabezpečiť, aby do podporných nástrojov výstavby bytov vo verejnom nájomnom sektore s účasťou štátneho príspevku bola zakotvená požiadavka výstavby minimálne 1% bytov najmenej však jeden byt pri bytových domoch s počtom 48 bytových jednotiek spĺňajúcich podmienky vyhlášky Ministerstva životného prostredia č. 192/1994 Z. z. o všeobecných technických požiadavkách na stavby užívané osobami s obmedzenou schopnosťou pohybu z hľadiska špeciálneho bezbariérového vybavenia bytu v prípade, že obec (mesto) eviduje žiadosť o pridelenie takéhoto bytu.

Termín:			31. 12. 2001
Zodpovedný:			minister výstavby a regionálneho rozvoja SR
Finančné krytie:		z prostriedkov štátneho rozpočtu

Plnenie:

Požiadavka výstavby minimálne 1 % bytov najmenej však jeden byt pri bytových domoch s počtom 48 bytových jednotiek spĺňajúcich podmienky vyhl. MŽP SR č. 192/94 Z. z. o všeobecných technických požiadavkách na stavby užívané osobami s obmedzenou schopnosťou pohybu z hľadiska špeciálneho bezbariérového vybavenie bytu v prípade, že obec (mesto) eviduje žiadosť o pridelenie takéhoto bytu je legislatívne zabezpečené v
- smernici MVRZ SR č. 8/99, ktorou sa určujú pravidlá pre poskytovanie dotácií na výstavbu nájomných bytov, v znení smernice č. 1-01 a smernice č. 4/01. Predmetná požiadavka bola upravená v smernici č. 4/01 v čl. 4 ods. 1 písm. h), ktorá nadobudla účinnosť 18. 6. 2001.
-	návrhu nariadenia vlády SR, ktorým sa mení nariadenie vlády SR č. 137/2000 Z. z. o programoch rozvoja bývania v znení nariadenia vlády Slovenskej republiky č. 587/2001 Z. z., ktorý bol listom č. 1709/M-2001 zo dňa 19. 11. 2001 predložený na rokovanie Legislatívnej rady vlády SR.
Opatrenie sa vypúšťa zo sledovania.
Opatrenie splnené.

5.3.4.	 Finančne zabezpečiť realizáciu uznesenia vlády SR č. 799/1997 - vecnú a časovú úpravu bežných škôl zabezpečujúcich povinnú školskú dochádzku pre potreby integrovaného vzdelávania žiakov so špeciálno-pedagogickými potrebami v členení podľa druhu zdravotného postihnutia (telesné, zrakové, sluchové) z hľadiska bezbariérovosti  v každom okrese SR s časovým horizontom realizácie na obdobie desiatich rokov.

Termín:			v zmysle citovaného uznesenia vlády SR
Zodpovední:			prednostovia krajských úradov
Finančné krytie:		z prostriedkov štátneho rozpočtu

Plnenie:

Kú Bratislava - K plneniu opatrenia sa nevyjadril.

Kú Banská Bystrica	
Uznesenie vlády SR sa každoročne vyhodnocuje, realizácia úlohy je však vzhľadom na nedostatok finančných prostriedkov v rezorte školstva a potrebu prednostne riešiť havarijný stav školských objektov obtiažna. V súvislosti s prechodom zriaďovateľskej pôsobnosti voči základným školám na obce nebude možné v ďalšom období zo strany nášho úradu garantovať plnenie uznesenia vlády. 

Kú Prešov
V rámci prijatých opatrená na realizácii úloh pri integrovaní ŤZP detí medzi zdravotnú populáciu OŠMaTK v Prešove v zmysle plnenie Uznesenia vlády SR 799/97 bod B.9 boli v kraji ukončené rekonštrukčné práce v objeme 8 175 tis. Sk na zriadenie nového bezbariérového Odborného učilišťa pre telesne postihnutých z bývalého Domova mládeže v Humennom.

Kú Nitra
Uznesenie vlády SR č. 799/94 Z. z. sa priebežne plní.

KÚ TRENČÍN
Správu o finančnom zabezpečení bežných škôl pre potreby integrovaných žiakov predkladá každoročne odbor školstva na MV SR. Bezbariérové úpravy v školách sa vykonávajú zo sponzorských dotácií. (Posledná správa 17. 1. 2002)

KÚ TRNAVA, ŽILINA  - K plneniu opatrenia sa nevyjadrili.

KÚ KOŠICE
Uznesenie vlády SR č. 799/1997 sa v praxi realizuje s ohľadom na požiadavky škôl, ktoré zabezpečujú integrované vzdelávanie žiakov so špeciálno-pedagogickými potrebami. Pre tieto školy sa požaduje navýšenie finančných prostriedkov. Postup pri realizácii tohto uznesenia je závislý od rozpočtu školstva. Každoročne ide iba o niekoľko škôl, ktoré odstraňujú technické bariéry, prípadne uskutočňujú iné úpravy v závislosti od druhu postihnutia žiakov a nároky na špeciálne požiadavky súvisiace s ich vzdelávaním a výchovou. V roku 2001 boli v košickom kraji vykonané technické úpravy potrebné pre vzdelávanie telesne postihnutých žiakov na dvoch stredných školách a to na Obchodnej akadémii Watsonova Košice a Gymnázium Dobšiná.
Okruh škôl, v ktorých sa uskutočňuje skupinová a individuálna integrácia žiakov so špeciálno-pedagogickými potrebami sa rozširuje. V roku 2001 bola situácia nasledovná: V okrese Spišská Nová Ves bolo zriadených 6 špeciálnych tried na 5 ZŠ, v okr. Trebišov 29 špeciálnych tried na 9 ZŠ, v okrese Michalovce 3 špeciálne triedy na 2 ZŠ, v okr. Sobrance 1 trieda na  ZŠ, v okr. Košice I 17 špeciálnych tried na 16 ZŚ, v okrese Košice II 5 špeciálnych tried na 2 ZŠ, v okr. Košice III 6 špeciálnych tried na 4 ZŠ, v okr. IV 12 špeciálnych tried na 5 ZŠ, v okr. Košice - okolie 38 špeciálnych tried na 21 ZŠ, a v okr. Gelnica 9 špeciálnych tried na 5 ZŠ.

Opatrenie sa plní čiastočne. 

5.3.6.	Vytvárať podmienky pre postupné zavádzanie nízkopodlažných vozidiel verejnej hromadnej dopravy, ktoré budú prístupné pre osoby s obmedzenou schopnosťou pohybu. 

Termín:			31. 12. 2002 a trvale
Zodpovední:	minister dopravy, pôšt a telekomunikácií  SR, prednostovia KÚ a dopravné podniky  miest Bratislava, Žilina, Banská Bystrica, Prešov, Košice
Finančné krytie:	z dotácií ŠR účelovo viazaných na obnovou vozidlového parku vymenovaných inštitúcií

Plnenie:

Dopravný podnik mesta Prešov, a. s.
V r.  2002 zakúpil  1 ks nízkopodlažný  mestský autobus. V súčasnosti prevádzkuje 2 ks nízkopodlažných mestských autobusov City Bus Karosa/Renault pre prepravu osôb s obmedzenou schopnosťou pohybu, s možnosťou naklápania vozidla k nástupisku pre uľahčenie nástupu invalidných vozíkov. Opatrenie je možné realizovať v podmienkach mestskej hromadnej dopravy (v ďalšom MHD), len postupným nákupom pri následnej obnove vozidlového parku, s ohľadom na finančné možnosti z dôvodu v súčasnosti skoro dvojnásobnej obstarávacej ceny nízkopodlažného autobusu oproti klasickému autobusu.
V súvislosti s plnením tohto opatrenia nie je realizovaná žiadna zmena právnych predpisov a nejaví sa ani potreba takejto zmeny.
V roku 2001 bola uplatnená požiadavka na realizáciu nákupu nízkopodlažného autobusu MHD v rozpočtovej kapitole MF SR, cez mesto Prešov vo výške 7,0 mil. Sk, použitie prostriedkov štátneho rozpočtu bolo realizované v tej istej výške.

Dopravný podnik mesta Žiliny
Pre r. 2002 končí výstavba trolejbusovej trate na tretie najväčšie žilinské sídlisko Hájik a všetky prostriedky na nákup vozidiel MHD sú smerované do nákupu kĺbových trolejbusov. Od r. 2003 sa budú trolejbusy Škoda Tr 22 vyrábať už len ako nízkopodlažné, a preto ich ďalší nákup bude možný iba tohto typu.

Dopravný podnik mesta Košíc
	Postupne nasadzovať do prevádzky nízkopodlažné vozidlá MHD v rámci finančných možností a postupnej reprodukcie vozového parku (závislej aj nezávislej trakcie). 

Slovenská autobusová doprava Banskobystrická dopravná spoločnosť
Spoločnosť v r. 2001 zakúpila prvé dva kusy nízkopodlažných autobusov zn. KAROSA – AGORA, ktoré zabezpečujú mestskú hromadnú dopravu na linkách spájajúcich centrum mesta Banská Bystrica s ústredným zdravotníckym zariadením mesta (Nemocnica s poliklinikou F. D. Roosevelta). Spoločnosť do dlhodobého finančného plánu investícií zahrnula obstaranie ďalších nízkopodlažných autobusov pre potreby mestskej hromadnej dopravy, a to začínajúc rokom 2003 v počte minimálne jedného autobusa ročne. Na obstaranie vyššie uvedených dvoch kusov autobusov boli použité finančné prostriedky ŠR (prostredníctvom MF SR) v objeme 15,6 mil. Sk bez DPH (7,8 mil. Sk/ks).

KÚ NITRA
KÚ V Nitre, odbor dopravy a cestného hospodárstva, oboznámil dopravcov SAD Nitra, a. s. a SAD Nové Zámky, a. s. vykonávajúcich na území kraja verejnú pravidelnú autobusovú dopravu s úlohou vyplývajúcou z uznesenia vlády SR – vytvárať podmienky pre postupné zavádzanie nízkopodlažných vozidiel verejnej hromadnej dopravy, ktoré budú prístupné pre osoby s obmedzenou schopnosťou pohybu. Finančné krytie by malo byť z dotácií ŠR účelovo viazaných na obnovu vozidlového parku. 

Rada vlády SR pre problematiku občanov so zdravotným postihnutím upozorňuje, že doposiaľ nebol vypracovaný žiaden harmonogram, neexistuje žiadne záväzné opatrenie (a ani sa nepripravuje), ktoré by nariaďovalo vybavenie všetkých vozidiel zabezpečujúcich verejnú hromadnú dopravu potrebnými zariadeniami do určitého termínu. Odporúča proces ďalej sledovať, motivovať, uložiť a pripraviť legislatívne opatrenia dovoľujúce po uplynutí určitej doby používať len vozidlá vyhovujúce týmto požiadavkám. To isté platí k opatreniam 5.3.7. a 5.3.8..
	Opatrenie sa priebežne plní.

5.3.7.	Vytvárať podmienky pre rozširovanie a postupné celoplošné zavádzanie akustického signalizačného a informačného systému pre osoby so zrakovým postihnutím vo verejnej hromadnej doprave. Vypracovať vecný a časový harmonogram riešenia pre časové obdobie desiatich rokov. Štátnymi dotáciami podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce hlasové oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

Termín:			31. 3. 2002 a trvale
Zodpovední:		minister dopravy, pôšt a telekomunikácií SR dopravné podniky
Finančné krytie:		z dotácií účelovo viazaných na obnovu vozidlového parku vymenovaných inštitúcií

Plnenie:

Dopravný podnik mesta Prešov
DPMP a. s. má vo všetkých prevádzkovaných vozidlách MHD od r. 1998 zavedený akustický signalizačný a informačný systém pre osoby so zrakovým postihnutím, pomocou zariadenia umožňujúceho hlasové oznamovanie názvu zastávok vo vnútri vozidla. Tento systém funguje v spolupráci s palubným počítačom vozidla.
Opatrenie je v podmienkach MHD v DPMP splnené. V súvislosti s plnením tohto opatrenia nie je realizovaná žiadna zmena právnych predpisov a nejaví sa ani potreba takejto zmeny. Na realizáciu opatrenia nie je potreba finančných prostriedkov.

Dopravný podnik mesta Žiliny
DP ZA mal celoplošne (vo všetkých vozidlách MHD) zavedené hlásenie zastávok vo vnútri vozidiel už v r. 1997(!). V súčasnosti postupne zavádzame hlásenie informácií pre nevidiacich a slabozrakých mimo vozidla, ktoré si zo zástavky MHD pri príchode autobusu/trolejbusu aktivujú títo občania sami osobitným ovládacím zariadením. Vybavených je 1/5, t. j. 20 vozidiel.

Dopravný podnik mesta Košíc
Budeme vylepšovať podmienky cestovania zrakovo a sluchovo postihnutých osôb cestujúcich v MHD pomocou akustického a svetelného informačného systému postupne vo všetkých vozidlách. V podmienkach DPMK sa opatrenie plní

Slovenská autobusová doprava Banskobystrická dopravná spoločnosť
Do vyššie uvedených dvoch nízkopodlažných autobusov boli už výrobcom inštalované akustické a svetelné signalizačné a informačné systémy pre osoby so zrakovým a sluchovým postihnutím. V zmysle opatrenia riaditeľa spoločnosti budú novo obstarávané len také autobusy a trolejbusy mestskej hromadnej dopravy, v ktorých budú tieto systémy súčasťou ich vybavenia, a to už od roku 2002, ako aj v ďalších rokoch. Spoločnosť v spolupráci s firmou EM TEST pristúpi už v roku 2002 (a ďalších) k zavádzaniu označených systémov aj v roku 2002 do rekonštruovaných autobusov a trolejbusov mestskej hromadnej dopravy; takto budú obidva systémy t. r. zavedené do štyroch autobusov a piatich trolejbusov mestskej hromadnej dopravy. Akustické a svetelné systémy inštalované v autobusoch boli zahrnuté v ich cene a nevyžiadali si ďalšie náklady. 

Vzhľadom na pripomienky MDPT SR sa navrhuje opatrenie na ďalšie obdobie upraviť.
Opatrenie sa priebežne plní.

5.3.8.	Vytvárať podmienky pre rozširovanie a postupné celoplošné zavádzanie svetelného signalizačného a informačného systému pre osoby so sluchovým postihnutím vo verejnej hromadnej doprave. Vypracovať vecný a časový harmonogram riešenia pre časové obdobie desiatich rokov. Štátnymi dotáciami podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce svetelné oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

Termín:			31. 3. 2002 a trvale
Zodpovedný:	 minister dopravy, pôšt a telekomunikácií SR, dopravné podniky
Finančné krytie:	z dotácií účelovo viazaných na obnovu vozidlového parku vymenovaných inštitúcií

Plnenie:

Dopravný podnik mesta Prešov
Vo vozidlách MHD v DPMP a. s. z dôvodu nedostatku finančných prostriedkov nie je v súčasnosti zavádzaný svetelný, signalizačný a informačný systém oznamovania názvov zastávok vo vnútri vozidla. Na základe preverovania technických možností bude do 31. 6. 2002 spracovaný vecný a časový harmonogram riešenia pre časové obdobie desiatich rokov.

Dopravný podnik mesta Žilina
DP ZA má celoplošne vo všetkých vozidlách MHD zavedený svetelný signalizačný systém už od r. 1999. Zatiaľ v jednoduchšej variante s vysvietením čísla linky a čísla zastávky, keď je možné vedľa na samostatnej tabuli si prečítať postupnosť názvov zastávok. Od r. 2001 prechádzame postupne na vybavovanie vozidiel svetelnými tabuľami von z vozidla ( v súčasnosti 5 vozidiel), v pláne je pre rok 2002 ďalších 5 vozidiel. S postupnou montážou svetelných tabúľ so zastávkami vnútri vozidiel uvažujeme formou ich výmeny za súčasné tabule s číslami zastávok, a to od r. 2003.

Dopravný podnik mesta Košíc
Budeme vylepšovať podmienky cestovania zrakovo a sluchovo postihnutých osôb cestujúcich v MHD pomocou akustického a svetelného informačného systému postupne vo všetkých vozidlách. 

Slovenská autobusová doprava Banskobystrická dopravná spoločnosť
Do vyššie uvedených dvoch nízkopodlažných autobusov boli už výrobcom inštalované akustické a svetelné signalizačné a informačné systémy pre osoby so zrakovým a sluchovým postihnutím. V zmysle opatrenia riaditeľa spoločnosti budú novo obstarávané len také autobusy a trolejbusy mestskej hromadnej dopravy, v ktorých budú tieto systémy súčasťou ich vybavenia, a to už od roku 2002, ako aj v ďalších rokoch. Spoločnosť v spolupráci s firmou EM TEST pristúpi už v roku 2002 (a ďalších) k zavádzaniu označených systémov aj v roku 2002 do rekonštruovaných autobusov a trolejbusov mestskej hromadnej dopravy; takto budú obidva systémy t. r. zavedené do štyroch autobusov a piatich trolejbusov mestskej hromadnej dopravy.

DOPRAVNÝ PODNIK MESTA BRATISLAVY sa k plneniu opatrenia nevyjadril.

Vzhľadom na pripomienky MDPT SR sa navrhuje opatrenie na ďalšie obdobie upraviť.

Opatrenie sa priebežne plní.

5.3.9.	Finančne zabezpečiť prevádzku Slovenskej knižnice pre nevidiacich Mateja Hrebendu v Levoči a finančne podporovať zabezpečenie rozšírenia výroby materiálov   v Braillovom písme, vo zväčšenom písme, vo zvukovej forme a v elektronickej forme.

Termín:			31. 3. 2002 a trvale
Zodpovedný:			minister kultúry SR			
Finančné krytie:		z prostriedkov  štátneho rozpočtu

Plnenie

MK SR bol na r. 2002 zvýšený príspevok oproti r. 2001 o 284. tis. Sk. Ďalej boli MK SR na r. 2002 schválené projekty na:
-	výrobu časopisov vo zvukovom vyhotovení a v Braillovom písme, okrem tzv. sociálnych časopisov, ktoré sú finančne kryté garantom MPSVR SR, ktorý bol schválený Únii nevidiacich a slabozrakých Slovenska. Finančné krytie časopisov, financovaných ÚNSS zo spomenutého grantu, je nepostačujúce, pretože už od roku 1997 je na tej istej úrovni, t. j. 950 tis. Sk a pri jeho schvaľovaní nie sú zohľadnené narastajúce ceny tovarov, energie a služieb súvisiacich s výrobou časopisov Nový život s prílohou Rozhľady, Priezor a Vierka. Z uvedeného dôvodu došlo k zmene periodicity časopisov Priezor a Vierka zo 6 čísel na 4 čísla ročne,
-	zabudovanie klimatizácie a akustickej kabíny vo zvukovom štúdiu,
-	obstaranie kontajnerov na zasielanie zvukových dokumentov.

	Vzhľadom na skutočnosť, že príspevky na vydávanie periodík nie sú vôbec valorizované, z pohľadu občanov so zdravotným postihnutím sa konštatuje, že opatrenie sa neplní dostatočne.
Opatrenie sa priebežne plní.

5.3.10. Zabezpečiť poskytovanie dotácií na vydávanie periodík tlače občianskych združení občanov so zdravotným postihnutím v oblasti spadajúcej do vecnej pôsobnosti rezortu.

Termín:			30. 6. 2001 a trvale
Zodpovední:	minister práce, sociálnych vecí a rodiny SR, minister kultúry SR, minister zdravotníctva SR 
Finančné krytie:		z prostriedkov štátneho rozpočtu 

Plnenie:

MPSVR SR 
	Dotácie v rámci finančnej podpory občianskym združeniam, MPSVR SR v roku 2001 poskytlo na vydávanie časopisov:
Vydávanie časopisu OZVENA (OMD) - 90 tis. Sk; Vydávanie časopisu NÁDEJ	(SZSM) - 50 tis. Sk; Vydávanie časopisu TRETÍ VEK (Jed. dôchodcov) - 180 tis. Sk; Vydávanie časopisu HUMANITA  s prílohou HUMANITA PLUS	(SHR) - 720 tis. Sk; Vydávanie časopisu  INFORMÁCIE ZPMP) - 420 tis. Sk; Vydávanie časopisu TP + TP a VOZÍČKAR (SZTP) - 45 tis. Sk; Vydanie zborníka tvorby nevidiacich a slabozrakých (ŃSS) - 30 tis. Sk; Vydávanie časopisov pre nevidiacich a slabozrakých	(ÚNSS) - 950 tis. Sk; Vydávanie časopisu EFETA (Spoločnosť pre špeciálnu a lieč. výchovu v SR) - 75 tis. Sk; Informačný zborník pre deti a mládež postihnutých PKU ( Národné združenie pre postihnutých fenylketonúriou) - 20 tis. Sk; Vydávanie časopisu INFO CF (Klub rodičov a priateľov detí s cyst. fybrózou) - 25 tis. Sk.

MK SR
Z účelového transferu na podporu menšín MK SR v roku 2001 finančne podporilo (50 000,- Sk) Združenie na pomoc ľuďom s mentálnym postihnutím v SR na vydanie periodika TO SME MY.

MZ SR
Kapitola MZ SR nemá v štátnom rozpočte na rok 2001 rozpočtované finančné prostriedky (dotácie) OZ zameraným na pomoc OZP na vydávanie periodík. 

	Vzhľadom na skutočnosť, že príspevky na vydávanie periodík nie sú vôbec valorizované, z pohľadu občanov so zdravotným postihnutím sa konštatuje, že opatrenie sa neplní dostatočne.
Opatrenie sa plní čiastočne.

5.3.12. Vypracovať program na vybudovanie systému zabezpečujúceho prístup zrakovo postihnutých občanov k tlačeným informáciám vrátane prepisu do slepeckého a zväčšeného písma, zvukových nahrávok a digitálnych záznamov informačných materiálov  určených pôvodne pre vidiacu verejnosť, ako aj materiálov špeciálne určených pre zrakovo  postihnutých (knihy, časopisy, noviny, ap.) v objeme zabezpečujúcom primeraný slobodný výber a za cenu  neprevyšujúcu  cenu, za ktorú tieto informácie dostávajú vidiaci.

Termín:			31. 12. 2001
Zodpovední:	minister kultúry SR, riaditeľ Slovenskej knižnice pre nevidiacich v spolupráci s občianskymi združeniami občanov so zrakovým postihnutím
Finančné krytie:		z prostriedkov štátneho rozpočtu
Orientačná finančná potreba:	50 000 Sk	

Plnenie:

MK SR
Materiál Projekt na vybudovanie systému zabezpečujúceho prístup zrakovo postihnutých občanov k tlačeným informáciám bol vypracovaný a prerokovaný na zasadnutí RV SR POZP 19. 2. 2002.

SKN
SKN spracovalo v r. 2001 do foriem prístupných nevidiacim a slabozrakým: 230 titulov, z toho 169 titulov vo zvukovom vyhotovení a 61 titulov v Braillovom písme.
	Dokumenty vo zvukovom vyhotovení sú v prílohe č. 2. Finančné krytie zhotovenia dokumentov bolo zabezpečené z kapitoly Kultúra ŠR. Uvedené  opatrenie ostáva v platnosti i pre rok 2002 a trvale. 
Opatrenie sa vypúšťa zo sledovania.
Opatrenie splnené.

5.3.13. Vytvoriť podmienky na načítavanie bežnej periodickej tlače určenej vidiacej  verejnosti ako nevyhnutný prostriedok skutočnej integrácie nevidiacich prostredníctvom  sprístupnenia rovnakých aktuálnych informácií, ako majú vidiace osoby.

Termín:			31. 12. 2001 a trvale
Zodpovedný:		minister kultúry SR
Finančné krytie:		z prostriedkov štátneho rozpočtu

Plnenie:

SKN v Levoči začína vydávať nahrávku výberu z časopisu „Život“ (1x mesačne).  Únia nevidiacich a slabozrakých Slovenska  už niekoľko rokov vydáva nahrávky mesačných výberov z časopisov a postupne rozširuje ich počet. V tomto roku sú to časopisy Plus 7 dní, Rodina, Harmónia, 100+1. 
	Opatrenie sa začína plniť.

5.3.16. V rámci novely zákona č. 234/2000 Z. z. legislatívne doriešiť otázku autorských práv vo vzťahu k šíreniu informácií vo  formátoch dostupných  osobám so zrakovým a sluchovým postihnutím, vrátane možnosti využívať texty v elektronickej forme.

Termín:			v súlade s prípravou novely zákona
Zodpovedný:		minister kultúry SR
Finančné krytie:		bez nároku na prostriedky štátneho rozpočtu

Plnenie:

Novela z. č. 386/97 Z. z. Autorský zákon a zákon, ktorým sa mení a dopĺňa Colný zákon v znení neskorších predpisov v znení zákona č. 234/2000 Z. z. je v zmysle Plánu legislatívnych úloh vlády SR na rok 2002 zaradená na december.
Úprava súvisí s transpozíciou smernice Európskeho parlamentu a Rady 2001/29/ES o harmonizácii niektorých aspektov autorských práv a s nimi súvisiacich práv v informačnej spoločnosti. V tejto súvislosti sa bude riešiť predmetná problematika formou určitých opatrení na uľahčenie prístupu k dielam pre občanov so ZP, a to bez nároku na prostriedky zo štátneho rozpočtu.

5.3.18. Zabezpečiť zvýšenie dostupnosti tlače v Braillovom písme, vo zväčšenom písme a vo zvukovej forme pre občanov so zrakovým postihnutím v krajských, regionálnych a mestských knižniciach.

	Termín:			30. 6. 2002
	Zodpovední:		prednostovia KÚ
	Finančné krytie:		z prostriedkov štátneho rozpočtu

Plnenie:

KÚ BRATISLAVA
Prístupnosť:
Malokarpatská knižnica v Pezinku plní funkciu krajskej, regionálnej i mestskej knižnice. Služba knižnice občanom so zdravotným postihnutím sa prejavuje v zľave na zápisnom, ktorú majú invalidní čitatelia. V roku 1996 knižnica získala darom z Univerzitnej knižnice v Bratislave kolekciu zvukových kníh, ktorá bola určená najmä nevidiacim a slabozrakým čitateľom. Zvukové knihy sú súčasťou knižničného fondu, sú riadne zaevidované a spracované, ale nie sú dostatočne využívané, i napriek tomu,  že boli propagované v miestnej tlači. Viacerí z oslovených potencionálnych čitateľov využívajú služby oddelenia zvukových kníh Mestskej knižnice v Bratislave. Využívanie zvukových kníh slabozrakých občanmi je obmedzené aj ich technickými možnosťami, pretože používanie takýchto kníh si vyžaduje vlastniť kazetový magnetofón.
Na uľahčenie prístupu zdravotne postihnutých občanov k službám a fondom knižnice sú potrebné opatrenia, ktoré zakladajú nároky na štátny rozpočet (príspevok od zriaďovateľa) alebo financie z grantových prostriedkov, resp. ich kombináciu.

KÚ BANSKÁ BYSTRICA
Krajská štátna knižnica Ľ. Štúra vo Zvolene a regionálne knižnice sa snažia zabezpečiť zvukovú formu dostupnosti tlače. Tlač v Braillovom pásme je zabezpečovaná v malom rozsahu pre nedostatok finančných prostriedkov.

KÚ NITRA
S úlohou zabezpečiť zvýšenie dostupnosti tlače v Braillovom písme, vo zväčšenom písme a vo zvukovej forme pre občanov so zrakovým postihnutím v krajských, regionálnych a mestských knižniciach boli oboznámené zainteresované zariadenia.

Pravidlo 6
Vzdelávanie

6.3.5.	Upraviť grantovú politiku Ministerstva školstva SR tak, aby pri projektoch činností v prospech detí a mládeže so zdravotným postihnutím nebol finančný príspevok krátený v prípade, ak projekt nepredkladá detská alebo mládežnícka organizácia. 

Termín:		31. 12. 2001 a trvale
Zodpovedný:		minister školstva SR
Finančné krytie:	bez nároku na prostriedky štátneho rozpočtu
	
Plnenie:

Úloha bola uplatnená pri príprave novej smernice MŠ SR č. 999/01-72 o finančnej podpore Občianskych združení  detí a mládeže. 
Opatrenie sa vypúšťa zo sledovania.
Opatrenie splnené. 

6.3.6.	Legislatívne upraviť vzdelávanie v praktickej škole (pre žiakov s mentálnym postihnutím) v dĺžke  3 roky (zosúladiť s dĺžkou vzdelávania v odborných učilištiach). 

Termín:			v súlade s novelou školského zákona
Zodpovedný:			minister školstva SR
Finančné krytie:		bez nároku na prostriedky štátneho rozpočtu

Plnenie:

Vzdelávanie v praktickej škole je zosúladené s dĺžkou vzdelávania v odborných učilištiach. Aj v návrhu nového školského zákona je uvedená požiadavka zahrnutá.
Opatrenie sa vypúšťa zo sledovania.
Opatrenie splnené.

6.3.9.	V rámci novelizácie zákona č. 172/1990 Zb. o vysokých školách v znení neskorších predpisov zakotviť povinnosť vysokých škôl vytvárať primerané podmienky pre štúdium občanov so zdravotným postihnutím na vysokých školách formou centier podpory podľa príslušného druhu zdravotného postihnutia.

   	Termín:			v súlade s novelou zákona o vysokých školách
Zodpovedný:		minister školstva SR
Finančné krytie:		bez nároku na prostriedky štátneho rozpočtu

Plnenie:

Problematika študentov so zdravotným postihnutím je zakotvená v návrhu zákona o VŠ pri prijímaní a podpore počas štúdia. Konkrétne v § 53 v podmienkach prijatia  na štúdium je nasledovná dikcia: „Ak je súčasťou overovania schopností na štúdium prijímacia skúška, uchádzačovi so ZP sa na jeho žiadosť určí forma prijímacej skúšky a spôsob jej vykonania s prihliadnutím na jeho postihnutie“. v § 96 je uvedená podpora študentov so ZP. „Vysoká škola v rámci svojich možností poskytuje osobitnú podporu pri vysokoškolskom štúdiu študentov so ZP“. V súčasnosti už existuje na niektorých VŠ funkčné centrum podpory štúdia študentov so ZP. Napr. Mat. fyzik. fakulta UK v BA, PF UK v BA, Univerzita P. J. Šafárika v KE. V prípade schválenia zákona o VŠ budú môcť VŠ výraznejšie podporovať zriaďovanie centier pre podporu štúdia študentov so ZP. 

Zástupcovia občanov so zdravotným postihnutím žiadajú aj po schválení zákona sledovať realizáciu v praxi novým opatrením (6.3.20.).
Opatrenie čiastočne splnené.

6.3.17. Predložiť Koncepciu rozvoja výchovy a vzdelávania detí so špeciálno-pedagogickými potrebami do roku 2015 (Projekt „Milénium“) ministrovi práce, sociálnych vecí a rodiny SR – predsedovi KVOZPO SR. 

Termín:			31. 12. 2001
Zodpovedný:		minister školstva SR
Finančné krytie:		bez nároku na prostriedky štátneho rozpočtu

Plnenie:

Koncepcia rozvoja výchovy a vzdelávania detí so špeciálno-pedagogickými potrebami bola predložená a prerokovaná v RV SR POZP dňa 15. mája 2001. Opatrenie sa vypúšťa zo sledovania.
Opatrenie splnené.

Pravidlo 7
Zamestnávanie

7.3.1. Vyhodnotiť účinkovanie subjektov, ktoré zamestnávajú 25 a viac percent občanov so ZPS a ZPS s ŤZP vo verejnom obstarávaní za rok 2000 a v prípade potreby navrhnúť spoločné opatrenia smerujúce k využívaniu poskytovaných služieb a nákupu tovarov od týchto subjektov.

Termín:			31. 12. 2001
Zodpovední:	predseda Úradu pre verejné obstarávanie SR v spolupráci s ministrami, vedúcimi ostatných ústredných orgánov štátnej správy a vedúcimi orgánov miestnej štátnej správy, predsedom Slovenského zväzu výrobných   družstiev
Finančné krytie:		bez nároku na prostriedky štátneho rozpočtu

Plnenie:

Úrad pre verejné obstarávanie   

1. Úrad nezabezpečoval dodávky tovarov a služieb, ktoré pri dodržiavaní požadovaných termínov dodania by boli dodávané organizáciami, ktoré zamestnávajú občanov so ZPS a ZPS so ŤZP.
2.	Návrh na uprednostňovanie organizácií, ktoré zamestnávajú občanov so ZPS a ZPS so ŤZP bol obsahom vládneho návrhu Z. č. 263/99 Z. z. o verejnom obstarávaní a o zmene a doplnení niektorých zákonov.
Na základe požiadavky Legislatívnej rady vlády SR bol návrh vypustený s poukázaním na rozpor so smernicami EÚ vo väzbe na zákaz a vylúčenie použitia diskriminačných prvkov.
3.	Analýza účinkovania subjektov, ktoré zamestnávajú 25 a viac percent občanov so ZPS s ŤZP vo verejnom obstarávaní za rok 2000 a  návrh opatrení na riešenie a zlepšenie s súčasnej situácie (Príloha č. 4 ).	

 PROTIMONOPOLNÝ ÚRAD
Úloha sa zabezpečovala v spolupráci  a cestou Úradu pre verejné obstarávanie navrhnutím opatrenia do pripravovanej správy. Keďže náš  úrad nemá podriadené organizácie sú ostatné opatrenia v rámci úradu bezpredmetné.

MŽP SR
MŽP SR ani organizácie v rezorte MŽP SR vo verejnom obstarávaní v roku 2000 neuzatvorili zmluvu so žiadnym uchádzačom zamestnávajúcim 25 a viac percent občanov so ZPS a ZPS s ŤZP.
MŽP SR a organizácie v rezorte MŽP SR majú k dispozícii zoznam subjektov, ktoré zamestnávajú občanov so ZPS a ZPS s ŤZP. Vo verejnom obstarávaní ich oslovíme v prípade aktuálnosti.

MZ SR
Žiadna z organizácií v zriaďovateľskej pôsobnosti MZ SR vrátane ministerstva v rámci verejného obstarávania neuzatvorila zmluvu s uchádzačom, ktorý zamestnáva 25 a viac percent občanov so ZPS a ZPS s ŤZP. V záujme podpory zamestnanosti ZPO a nákupu tovarov od subjektov, ktoré týchto občanov zamestnávajú zaslalo ministerstvo zdravotníctva ponuku výrobkov a komodít výrobných družstiev invalidov všetkým riaditeľom organizácií v zriaďovateľskej pôsobnosti MZ SR. 
Navrhujú, aby výrobné družstvá invalidov pravidelne zasielali svoje ponukové katalógy a tak svoje výrobky viac zviditeľňovali na trhu a vo verejnom obstarávaní boli uprednostňované, ak parametre predmetu obstarávania budú u nich rovnaké, resp. porovnateľné ako u ostatných uchádzačov.

MP SR
V organizáciách v pôsobnosti MP SR podľa nášho zistenia ani v jednom prípade medzi uchádzačmi vo verejnom obstarávaní nefigurovala organizácia, zamestnávajúca 25 a viac percent občanov so zníženou pracovnou schopnosťou a zníženou pracovnou schopnosťou s ťažkým zdravotným postihnutím. V rámci úradu MP SR predmetom verejného obstarávania je nákup motorových vozidiel, nábytku a výpočtovej techniky. V iných prípadoch pri zabezpečovaní prevádzky a materiálového vybavenia ide o nákup tovarov v malých objemoch spravidla cez obchodné organizácie, kde je značná anonymita výrobcov a nákup sa riadi programom hospodárnosti.  Štátna veterinárna správa (rozpočtová organizácia využíva niektoré služby (kníhviazačstvo, oprava kancelárskej techniky) v organizáciách Úsvit, Precízia, Kovotvar, ide však o objemy, na ktoré sa nevzťahuje povinnosť verejného obstarávania.
Zlepšeniu odbytu výrobkov a služieb organizácií, zamestnávajúcich občanov so ZPS a ZPS s ŤZP, bráni väčšia propagácia výrobkov a služieb VDI, pretože potencionálni odberatelia nemajú dostatočným prehľad o ich činnosti. Z. č. 263/99 Z. z. umožňuje v § 78 zvýhodňovať zaostalé regióny, odporúčame zvážiť obdobné zvýhodnenie uplatniť aj na organizácie, zamestnávajúce občanov so ZPS. Opatrenie sa odporúča každoročne obnovovať a sledovať.
Opatrenie splnené.

7.3.3. Predkladať KVOZPO SR súhrnnú informáciu o počte zamestnávaných občanov so ZPS a ZPS s ŤZP v členení podľa okresov a vyhodnotiť ich percentuálny podiel vzhľadom na ustanovenia  113 a 114 zákona č. 387/1996 Z. z. o zamestnanosti v znení neskorších predpisov každoročne k 31. 12. daného roka, informáciu predložiť k 1. 3. nasledujúceho roka. V rámci súhrnnej informácie osobitne vyčleniť informáciu o počte zamestnávaných občanov so ZPS a ZPS s ŤZP v orgánoch štátnej správy a miestnej samosprávy a vyhodnotiť ich percentuálny podiel vzhľadom na ustanovenia 113 a 114 uvedeného zákona.

Termín:			31. 8. 2002 a trvale
Zodpovedný:		Štatistický úrad SR
Finančné krytie:		z rozpočtu Štatistického úradu SR

Plnenie:

Štatistický úrad SR
Úlohu  pravidelne zabezpečujú a štatisticky monitorujú formou štvrťročného štatistického výkazníctva. Súhrnnú informáciu o počte zamestnávaných občanov so ZPS a ZPS s ŤZP a ich percentuálnom podiele z celkového počtu zamestnancov v triedení podľa okresov a osobitne v orgánoch štátnej správy a miestnej samosprávy predložia v stanovenom termíne (31. 8. 2002).
Opatrenie sa priebežne plní.

7.3.5.	 Iniciovať uznesenie vlády Slovenskej republiky, ktorým by sa uložilo ministrom a vedúcim ostatných ústredných orgánov štátnej správy a v nimi riadených organizáciách uzatvárať prednostne s organizáciami zamestnávajúcimi občanov so ZPS a ZPS s ŤZP  

a)	zmluvy na dodanie tovarov a služieb, ak cena v priebehu kalendárneho roka alebo počas trvania zmluvy, ak sa uzatvára na dlhšie obdobie ako jeden rok, je najviac 500 tis. Sk bez dane z pridanej hodnoty;
b)	zmluvy na dodanie prác, ktorých úhrnná cena bez dane z pridanej hodnoty počas trvania zmluvy je najviac 1 mil. Sk.

Termín:			31. 12. 2001 
Zodpovedný:			KVOZPO SR
Finančné krytie:		bez nároku na prostriedky štátneho rozpočtu

Plnenie:

	Od roku 2001 platí zákon č. 557/2001 Z. z., ktorým sa mení a dopĺňa zákon č. 263/99 Z. z. o verejnom obstarávaní a o zmene a doplnení niektorých zákonov, v  ktorého zmysle nie je možné vo verejnom obstarávaní zvýhodňovať alebo uprednostňovať žiadneho uchádzača alebo záujemcu, pretože by šlo o porušenie princípu nediskriminácie.
	Uvedené opatrenie vzhľadom na jeho rozpor so zákonom nie je možné realizovať  v praxi, a preto sa vypúšťa zo sledovania.

7.3.8.	Pri tvorbe a prijatí nových legislatívnych noriem doriešiť posudzovanie postavenia osôb, ktoré majú sťažené uplatnenie na trhu práce vzhľadom na svoje zdravotné obmedzenia (vychádzajúc z nových zákonných zmien, podľa ktorých takéto osoby už nie sú občanmi čiastočne alebo plne invalidnými a teda nie sú ani občanmi so ZPS).

Termín:			31. 12. 2002 a trvale
Zodpovedný: 		minister práce, sociálnych vecí a rodiny SR
Finančné krytie:		bez nároku na prostriedky štátneho rozpočtu
		
Opatrenie  sa navrhuje vypustiť.

Pravidlo 8
Udržanie príjmu a sociálne zabezpečenie

8.3.2. Systémovo dopracovať vzťah invalidných dôchodkov a čiastočných invalidných dôchodkov k práci tak, aby sa vo vymedzenom rozsahu umožnil výkon zárobkových činností. Toto systémové riešenie navrhnúť po prekonzultovaní s členmi KVOZPO SR – zástupcami občanov so zdravotným postihnutím.

Termín:		v súlade s prípravou zákona o sociálnom poistení  
Zodpovedný:			minister práce, sociálnych vecí a rodiny SR
Finančné krytie:		z prostriedkov štátneho rozpočtu 

Plnenie:

	Upravené v návrhu zákona o sociálnom poistení, ktorý je v súčasnosti v štádiu legislatívneho procesu.
	V rámci návrhu zákona o sociálnom poistení bol vzťah invalidných dôchodkov  k práci riešený. Podľa návrhu poberateľ invalidného dôchodku bude môcť pracovať max. 20 hod. v týždni. Návrh bol konzultovaný s členmi RV SR POZP – zástupcami občanov so zdravotným postihnutím.
	Opatrenie sa plní.

Pravidlo 10
Kultúra

10.3.2. Vypracovať „Štátny program dostupnosti knižničných služieb pre používateľov so zdravotným postihnutím“.

	Termín:			31. 12. 2003 
	Zodpovední: 		minister kultúry SR, prednostovia KÚ
	Finančné krytie:		z prostriedkov štátneho rozpočtu

KÚ KOŠICE
 Odbor kultúry KÚ v Košiciach v termíne do 30. 6. 2002 zmapuje súčasný stav prístupnosti budov kultúrnych zariadení vo vlastnej pôsobnosti v súlade s vyhl. MŽP SR o všeobecných požiadavkách na stavby  užívané osobami s obmedzenou schopnosťou pohybu. K uvedenému termínu bude spravovaný harmonogram vecného a časového zabezpečenia odstraňovania architektonických a technických bariér s plánovaním a zapracovaním potrebného finančného krytia z prostriedkov rozpočtu na obdobie 10 rokov.
V súčasnej dobe z 26 inštitúcií len jedna a to Verejná knižnica Jána Bocatia v Košiciach má vytvorené technické a priestorové podmienky pre poskytovanie služieb občanom so zdravotným postihnutím. Realizuje sa rekonštrukcia Gemerskej knižnice v Rožňave na vytvorenie bezbariérového prístupu ku knižničným fondom. Pobočka knižnice Jána Bocatia v Košiciach má vytvorené oddelenie so špeciálnym fondom zvukových kníh pre nevidiacich.
Opatrenie sa priebežne plní.

10.3.5. V spolupráci s organizáciami občanov so zrakovým postihnutím vypracovať program  expozícií a výstav v múzeách, ktoré by podľa záujmu občanov so zrakovým postihnutím boli prístupné hmatom. Vypracovaný program realizovať v časovom horizonte 10 rokov a každoročne aktualizovať.

Termín:			31. 12. 2001 a trvale
Zodpovedný:		minister kultúry SR
Finančné krytie:		z prostriedkov štátneho rozpočtu

Plnenie:

Prehľad vybraných expozícii a výstav v múzeách pre zrakovo postihnutých občanov bol prerokovaný na zasadnutí RV SR POZP dňa 19. 2. 2002. Termín pre vypracovanie programu sa predĺžil na rok  2002.
Opatrenie splnené. 

Pravidlo 11
Oddychová činnosť a šport

11.3.1. V návrhu štátneho rozpočtu v rámci kapitoly určenej pre šport každoročne od roku 2001 stanoviť percentuálny podiel finančných prostriedkov, ktoré by boli určené pre výkonnostný šport (osobitne) a šport pre všetkých (osobitne) v členení na šport občanov so zdravotným postihnutím a šport detí a mládeže so zdravotným postihnutím.

	Termín:	v súlade s návrhom štátneho rozpočtu na rok 2002 a trvale
	Zodpovedný:		minister školstva SR
	Finančné krytie:		z prostriedkov štátneho rozpočtu

Plnenie:

Dikcia tejto úlohy nie je v súlade s NP rozvoja športu a najmä nie je v súlade s programovou štruktúrou štátneho rozpočtu pre oblasť športu, schválenou MF SR v r. 2001. V návrhu štátneho rozpočtu nie je možné stanoviť percentuálny podiel finančných prostriedkov pre jednotlivé oblasti športu. Dotácie pre OZ sú realizované prostredníctvom  cieľových projektov podľa programového rozpočtovania, na ktoré MŠ SR pristúpilo od r. 2001, a preto navrhuje opatrenie vypustiť.

Zástupcovia občanov so zdravotným postihnutím navrhujú opatrenie sledovať aj naďalej a riešiť ho v rámci vnútorných predpisov MŠ SR.

11.3.2.  Do 31.12.2001 zmapovať bezbariérové zariadenia, slúžiace pre masový a výkonnostný šport a do 30. 7. 2002 vypracovať vecný a časový harmonogram úpravy športových zariadení tak, aby v časovom horizonte 10 rokov bolo v každom kraji aspoň jedno bezbariérové športové zariadenie. Vypracovaný vecný a časový harmonogram od roku 2003 realizovať, vrátane zakotvenia finančných požiadaviek do návrhu štátneho rozpočtu na príslušný rok. 
	
Termín:	 v texte, v súlade s prípravou štátneho rozpočtu na rok 2003 a ďalšie roky
Zodpovedný:		minister školstva SR
Finančné krytie:		z prostriedkov štátneho rozpočtu

Plnenie:

Úloha je uvedená v NP rozvoja športu pod názvom – Analýza stavu bezbariérových športových zariadení v SR, vecný a časový harmonogram ich úpravy do r. 2012, vrátane finančného zabezpečenia a je termínovaná na august 2002, keďže bude predložené už jej plnenie. 

11.3.3. Zmapovať bezbariérové (v zmysle vyhlášky MŽP 192/1994 Z. z.) zariadenia cestovného ruchu v SR.

Termín:			31. 12. 2001
Zodpovedný:		minister hospodárstva SR
Finančné krytie:		bez nároku na prostriedky štátneho rozpočtu

Plnenie:

Zoznam  bezbariérových zariadení cestovného ruchu na Slovensku, MH SR poskytlo sekretariátu RV SR POZP v roku 2001. 
Opatrenie sa vypúšťa zo sledovania.
Opatrenie splnené. 

11.3.5. Poskytovať zvýhodnené rekreácie pre občanov so zdravotným postihnutím.
	
Termín:			31. 12. 2001 a trvale
Zodpovední:		prednostovia KÚ
Finančné krytie:		z prostriedkov štátneho rozpočtu

Plnenie:

KÚ Trnava
V rámci štátnej dotácie na organizovanie výchovno-rekreačných pobytov pre deti boli v roku 2001 zabezpečené rekreácie pre deti so zdravotným postihnutím so sprievodcom za 50 % ceny pobytu v súlade so schválenými kritériami pre zvýhodnenie oprávnenej skupiny občanov. V prípade poskytnutia dotácie v budúcich rokoch sa bude poskytovať obdobne.

KÚ Trenčín
Nie je možné splniť, keďže z. NR SR č. 195/1998 Z. z. v znení neskorších predpisov bol zrušený § 43c vyhl. č. 151/1988 Zb. na základe ktorého bol dôchodcom poskytovaný príspevok na rekreáciu a kúpeľnú liečbu. Krajské úrady nedisponujú poukazmi na zvýhodnené rekreácie a v rozpočtovej kapitole úradu nie sú na nákup takýchto poukazov vyčlenené finančné prostriedky.

KÚ Bratislava
KÚ v BA v roku 2001 zabezpečil z finančných prostriedkov získaných zo štátnej účelovej dotácie výchovno-rekreačné tábory pre deti v zmysle a v súlade s § 6 ods. 6 z. NR SR č. 195/1998 Z. Z. o sociálnej pomoci v znení neskorších predpisov. 
V roku 2001 bolo hradených z finančných prostriedkov zo štátnej účelovej dotácie v plnej výške 155 rekreačných poukazov pre zdravotne postihnuté deti Bratislavského kraja.

KÚ Žilina
Pre kategóriu zdravotne ťažko postihnuté deti zorganizoval KÚ v ZA, odbor sociálnych vecí v mesiaci september 2001 šesťdňové pobyty. V dvoch turnusoch 123 detí ťažko zdravotne postihnutých v Športhoteli Rudina na Kysuciach trávilo chvíle obohatené o nevšedné zážitky v družnom kolektíve svojich rovesníkov.  Celý tábor bol zameraný na rozvoj psychickej a fyzickej zručnosti postihnutých detí. Deti okrem výletov do okolia absolvovali celodenný výlet do skanzenu vo Vychylovke, kde si pozreli múzeum slovenskej dediny. Najväčším zážitkom však bola jazda historickým vláčikom. Neodmysliteľnou súčasťou výchovno – rekreačného tábora bola táborová olympiáda, večerné diskotéky, karneval a ďalšie podujatia. 

KÚ Banská Bystrica
V 15-tich výchovno-rekrečných táboroch bolo v minulom roku odrekreovaných 455 detí, z toho bolo 97 detí s poruchami správania, 138 detí z rodím v hmotnej núdzi, 163 detí v náhradnej starostlivosti a 57 detí s ŤZP. Poskytovanie zvýhodnených rekreácií zdravotne postihnutým deťom v ďalšom období bude preto závislé od objemu vyčlenených prostriedkov rozpočtu.

KÚ Prešov  
Poskytovať zvýhodnené rekreácie pre občanov so zdravotným  postihnutím.
Rekreačné pobyty pre deti s ťažkým zdravotným postihnutím Krajský úrad v Prešove uskutočnil  v  jedenástich  8-dňových  turnusoch od  02.07.2001 – 21. 08. 2001. Odrekreovalo sa spolu  120 ťažko zdravotné postihnutých detí + 95 rodičov ako doprovod. Krajský úrad na uvedené rekreácie  poskytol  štátnu dotáciu  vo výške 600 tis. Sk.

KÚ KOŠICE – Nezaslal vyhodnotenie.

KÚ Nitra
Poskytovať zvýhodnené rekreácie pre O so ZP. Zvýhodnené rekreácie sa pre občanov so zdravotným postihnutím každoročne poskytujú. V minulom roku v Nitrianskom kraji boli poskytnuté finančné prostriedky na zakúpenie 934 poukazov pre deti s detských domovov vrátane 1 neštátneho detského domova v sume111 tis. Sk a 444 poukazov v hodnote 1 325 tis. Sk,  ktoré poskytli OÚ pre O so ZP. Pre rok 2002 predpokladáme potrebu finančných prostriedkov na zabezpečenie rekreácií vo výške 3 250 tis. Sk.
Na základe uvedeného Krajské úrady poskytujú rekreácie len ŤZP deťom.

Zástupcovia občanov so zdravotným postihnutím poukazujú na nutnosť riešiť poskytnutím zľavy na poukaz aj pre sprievodcu občana s ŤZP, ktorý má jeho potrebu vyznačenú v preukaze OŤZP alebo má preukaz ZŤP/S (do 31. 12. 2003).
Opatrenie sa  čiastočne plní.

Pravidlo 12
Náboženstvo

12.3.1. Do 31.12.2001 zmapovať bezbariérové cirkevné zariadenia a do 30.7.2002 vypracovať vecný a časový harmonogram úpravy takýchto zariadení tak, aby v časovom horizonte 10 rokov bolo v každom kraji bezbariérové aspoň jedno cirkevné zariadenie (kostol). Vypracovaný vecný a časový harmonogram od roku 2003 realizovať, vrátane zakotvenia finančných požiadaviek do plánu využitia cirkevných financií jednotlivých cirkví na rekonštrukcie kostolov.
	
Termín:			v texte, v súlade s rozpočtami cirkví 
	Zodpovední:		predstavitelia jednotlivých cirkví u nás
	Finančné krytie:	z prostriedkov na rekonštrukciu kostolov a cirkevných zariadení

Plnenie:

	Gestori nezaslali vyhodnotenie.

C. REALIZAČNÉ OPATRENIA

Pravidlo 13
Informácie a výskum

13.3.2. Podporovať výskumné programy o sociálnych a ekonomických problémoch a otázkach integrácie osôb so zdravotným postihnutím a ich rodín, štúdie o príčinách, typoch a frekvencii zdravotného postihnutia, o podpore rozvoja a vyhodnocovania služieb a podporných opatrení.
        
Termín:			trvale
Zodpovední:	minister práce, sociálnych vecí a rodiny SR, Výskumný ústav práce, sociálnych vecí  a rodiny SR
Finančné krytie:		z prostriedkov štátneho rozpočtu

Plnenie:

	VÚPSVR SR od roku 2000 v rámci dlhodobého projektu, ktorý súvisí s napĺňaním databázy o zdravotne postihnutých v SR spracoval v roku 2000 monitoring implementácie Štandardných pravidiel na vytváranie rovnakých príležitostí pre osoby so zdravotným postihnutím; v roku 2001 sociálno-ekonomickú situáciu rodín so zdravotne  postihnutým členom – výskum a v roku 2002 sa venuje výskumu zamestnávania občanov so zdravotným postihnutím.
	Opatrenie sa plní.

Pravidlo 14
Taktika a plánovanie

14.3.1. Zmapovať činnosť poradných orgánov prednostov krajských úradov, ktorými sú komisie pre riešenie problémov starších a zdravotne postihnutých občanov.

Termín:			31. 12. 2001
Zodpovedný:			sekretariát KVOZPO SR
Finančné krytie:		bez nároku na prostriedky štátneho rozpočtu

Plnenie:

KÚ PREŠOV
Činnosť komisie je orientovaná predovšetkým  na koordináciu v oblasti pomoci ŤZP a starým občanom na úrovni orgánov miestnej ŠS, samosprávy, verejnoprávnych inštitúcií, OZ a cirkví.
Táto  činnosť sa realizuje predovšetkým cez poskytovanie sociálneho poradenstva a lektorskú činnosť na regionálnej a miestnej úrovni. Z poznatkov získaných na stretnutiach s ŤZP občanmi sa z nášho pohľadu javí potreba zriadenia centra sociálno – psychologických služieb pre občanov postihnutých civilizačnými chorobami.

KÚ NITRA
Na KÚ komisia pre riešenie problémov starších a zdravotne postihnutých občanov nie je vytvorená. Tieto úlohy v plnom rozsahu zabezpečuje odborný útvar úradu – odbor sociálnych vecí. 

Okrem uvedeného komisiu pre riešenie problémov  starších a zdravotne postihnutých občanov v čase zisťovania mal zriadenú iba prednosta KÚ v Trnave, ktorá sa však schádza  sporadicky a v činnosti bude pokračovať. Najlepšia spolupráca bola s Jednotou dôchodcov.
Opatrenie sa vypúšťa zo sledovania.
Opatrenie splnené.

14.3.2.  Zaktivizovať činnosť poradných orgánov prednostov krajských úradov, ktorými sú komisie pre riešenie problémov starších a zdravotne postihnutých občanov.
	
Termín:			31. 12. 2001 a trvale
Zodpovední:		prednostovia krajských úradov, 	
Finančné krytie:		bez nároku na prostriedky štátneho rozpočtu

Plnenie:

KÚ TRENČÍN
KÚ zvolal pracovné stretnutie predstaviteľov zväzov občanov so zdravotným postihnutím, ktoré pôsobia v územnom obvode Trenčianskeho kraja s predstaviteľmi štátnej správy (zástupcovia OÚ, vedúci odborov KÚ). Stretnutia sa nezúčastnil zástupca: Slovenského zväzu telesne postihnutých, Zväzu postihnutých civilizačnými chorobami, Združenia na pomoc občanom s mentálnym postihom.

KÚ BANSKÁ BYSTRICA
Na KÚ komisia pre riešenie problémov starších a zdravotne postihnutých občanov nie je vytvorená. Tieto úlohy v plnom rozsahu zabezpečuje odborný útvar úradu – odbor sociálnych vecí. V súčasnom období by nebolo na KÚ efektívne takúto komisiu vytvárať, nakoľko od 1. 7. 2002 prejdú kompetencie v oblasti problematiky starších a zdravotne postihnutých občanov, a tým aj koordinácia a aktivizácia činností subjektov zainteresovaných na ich riešení (čo by malo predstavovať náplň tejto komisie) na úrad samosprávneho kraja. Preto doporučujeme vytváranie týchto komisií na samosprávnych úradoch.

KÚ PREŠOV
Pri Krajskom úrade v Prešove pracuje Komisia pre otázky ŤZP občanov a starých občanov, ktorá je poradným a koordinačným orgánom prednostu krajského úradu. V r. 2001 komisia uskutočnila zasadnutia, v rámci ktorých sa riešili otázky rozvoja životných podmienok ŤZP a starých občanov.

KÚ NITRA
Nakoľko od 1. 7. 2002 prejdú kompetencie v oblasti problematiky starších a zdravotne postihnutých občanov, a tým aj koordinácia a aktivizácia činností subjektov zainteresovaných na ich riešení (čo by malo predstavovať náplň tejto komisie) na úrad samosprávneho kraja. Preto doporučujú vytváranie týchto komisií na samosprávnych úradoch.

KÚ KOŠICE
S vytvorením poradného orgánu pre riešenie problémov starších a zdravotne postihnutých občanov sa plánuje v 1. polroku 2002. Úlohy a ciele tejto komisie budú v súlade s upravenou pôsobnosťou KÚ v Košiciach programovo zamerané na aktivity k danej problematike.

Vzhľadom na informáciu k opatreniu 14.3.1. a prenos kompetencií na miestnu samosprávu a VÚC odporúča sa iniciovať vznik komisií na VÚC s posunutím termínu plnenia na  31. 12. 2002.
Opatrenie sa plní čiastočne.

14.3.3. V spolupráci s orgánmi štátnej správy a miestnej samosprávy rozpracovať opatrenia Národného programu rozvoja životných podmienok občanov so zdravotným postihnutím vo všetkých oblastiach života na regionálnu a miestnu úroveň a zakomponovať ich do programu celkového rozvoja. Rozpracované programy sprístupniť občanom.

Termín:			31. 12. 2001
Zodpovední:		prednostovia KÚ v spolupráci s primátormi miest a starostami obcí 
Finančné krytie:		z prostriedkov štátneho rozpočtu, z rozpočtov miest a obcí podľa ich možností

Plnenie:

KÚ BRATISLAVA
Bolo splnené vypracovaním Regionálneho operačného programu bratislavského kraja na roky 2000-2006, konkrétne v špecifickom cieli Rozvoj sociálnej a zdravotnej starostlivosti. Regionálny operačný program ako súčasť Národného plánu regionálneho rozvoja SR bol verejne prezentovaný odbornej verejnosti a starostom obcí bratislavského kraja dňa 17. 5. 2001 v priestoroch KÚ BA a je verejne prístupný na internetovej adrese MV RR SR.

KÚ TRENČÍN
KÚ v TN zvolal pracovné stretnutie predstaviteľov zväzov občanov so zdravotným postihnutím, ktoré pôsobia v územnom obvode Trenčianskeho kraja s predstaviteľmi štátnej správy (zástupcovia OÚ, vedúci odborov KÚ). Stretnutia sa nezúčastnil zástupca: Slovenského zväzu telesne postihnutých, Zväzu postihnutých civilizačnými chorobami, Združenia na pomoc občanom s mentálnym postihom. Na stretnutí boli prediskutované jednotlivé pravidlá „Národného programu“ a ich opatrenia. Bolo dohodnuté, že predstavitelia zväzov sa budú kontaktovať so svojimi požiadavkami na rozpracovanie opatrení „Národného programu“ na regionálnu a miestnu úroveň na predstaviteľov okresných úradov. Okresné úrady zabezpečia informovanosť o prijatom „Národnom programe“ obce v rámci svojho územného obvodu a programy spracujú a sprístupnia občanom do 30. 6. 2002, nakoľko „NP“ bol zaslaný i napriek telefonickým urgenciám na Úrade vlády SR až v novembri 2001. Vzhľadom na to, že v tomto pravidle ide o regionálnu a miestnu úroveň, je nutné aktualizovať zodpovednosť za plnenie opatrení rozšírením o predsedov VÚC.

KÚ NITRA
S NP a uvedenými úlohami boli oboznámené odbory regionálneho rozvoja, ktoré prešli od 1. 1. 2002 do kompetencie krajských samospráv. KÚ v Nitre finančne podporuje organizácie O so ZP formou príspevku pre neštátne subjekty. 

KÚ PREŠOV
Činnosť komisie je orientovaná predovšetkým  na koordináciu v oblasti pomoci ŤZP a starým občanom na úrovni orgánov miestnej ŠS, samosprávy, verejnoprávnych inštitúcií, OZ a cirkví. Táto  činnosť sa realizuje predovšetkým cez poskytovanie sociálneho poradenstva a lektorskú činnosť na regionálnej a miestnej úrovni. Z poznatkov získaných na stretnutiach s ŤZP občanmi sa z nášho pohľadu javí potreba zriadenia centra sociálno – psychologických služieb pre občanov postihnutých civilizačnými chorobami.

ZDRUŽENIE MIEST A OBCÍ SLOVENSKA 
zabezpečilo publikovanie v svojom týždenníku miest a obcí – v Obecných novinách č. 49 tie časti Národného programu, ktoré sa bezprostredne dotýkajú samosprávy.

KÚ KOŠICE
Opatrenia Národného programu budú spracované v spojitosti s usporiadaním štátnej správy a dellimitáciou kompetencií po vzniku a zahájení činnosti VÚC v Košiciach tak, aby bola zabezpečovaná kontinuita ich plnenia.
Pre rozvoj Košického kraja boli vypracované základné rozvojové dokumenty. Regionálny operačný program Košického kraja, a Regionálny operačný program NUTS II Slovensko – Východ. Problematike občanov so zdravotným postihnutím je venovaná pozornosť v globálnom cieli 3, špecifickom cieli 3.9. a opatrení 3.9.2. s názvom: „Podpora tolerancie v spoločnosti a riešenie problémov zdravotne postihnutých občanov, týraných osôb, drogovo závislých a sexuálnych menšín.“ Tento program bol schválený riadiacim a monitorovacím výborom, je súčasťou Národného plánu rozvoja SR a bude predložený na schválenie do Bruselu. Jeho schvaľovanie podlieha Európskej komisii. Po  schválení bude podpísaná Rámcová dohoda o predvstupovej finančnej pomoci pre SR zo strany Európskej únie. Po jeho schválení bude k dispozícii na nahliadnutie na KÚ.

	Navrhuje sa zmeniť termín na „ 31. 12. 2002 a trvale“.
	Úloha sa  v roku 2001 plnila len čiastočne, a to na KÚ Bratislava, Trenčín a Nitra.

Pravidlo 15
Legislatíva

15.3.1. Prostredníctvom KVOZPO SR prizývať zástupcov občanov so zdravotným postihnutím už do prípravy návrhov právnych noriem, týkajúcich sa občanov so zdravotným postihnutím.

Termín:			31. 12. 2001 a trvale
Zodpovední:		ministri všetkých rezortov 
Finančné krytie:		bez nároku na prostriedky štátneho rozpočtu 

Plnenie:

MS SR
Ministerstvo spravodlivosti v roku 2001 nepripravovalo žiadne návrhy právnych noriem, ktoré by sa týkali len občanov so zdravotným postihnutím.

MO SR
Z úrovne Ministerstva obrany SR nie je pripravovaný žiadny návrh všeobecne záväzného právneho predpisu, ktorý by sa týkal občanov so zdravotným postihnutím.

MV SR
V roku 2001 ministerstvo vnútra nepripravovalo návrhy právnych predpisov týkajúcich sa výsostne občanov so zdravotným postihnutím. Z uvedeného dôvodu neprizývalo k príprave návrhov zákonov zástupcov občanov so zdravotným postihnutím.

MZ SR
K príprave návrhov právnych noriem, týkajúcich sa občanov zdravotne postihnutých sú prizývaní zástupcovia zdravotne postihnutých občanov a návrhy právnych noriem sú im v rámci pripomienkového konania predkladané na pripomienky.

MP SR
Legislatívne predpisy, ktoré v roku 2001 rezort MP SR vypracoval a predložil na schválenie zákonodarným orgánom, vzhľadom na svoj charakter nevyžadovali účasť vyššie uvedených občanov.

MŽP SR
Návrh vyhl. MŽP SR o všeobecných technických požiadavkách na stavby užívané osobami s obmedzenou schopnosťou pohybu a orientácie bol v rámci medzirezortného pripomienkového konania zaslaný i na RV SR bolo z väčšej časti premietnuté do textu návrhu vyhl., pričom zo strany MŽP SR bolo vyvolané rokovanie s jej zástupcami, na ktorom sa prerokovali všetky uplatnené podnety a návrhy zástupcov zdravotne postihnutých osôb.

MŠ SR
V rámci vonkajšieho pripomienkového konania sú návrhy pripravovaných vyhlášok a zákonov predkladané i RV SR POZP. 

V rámci  prípravy legislatívnych predpisov v roku 2001 návrhy konzultovalo MPSVR SR a MŽP SR.
Opatrenie sa priebežne plní.

15.3.2. Vypracovať a každoročne aktualizovať prehľad existujúcich a pripravovaných legislatívnych noriem, týkajúcich sa života občanov so zdravotným postihnutím vo vecnej príslušnosti ústredného orgánu štátnej správy s cieľom pripraviť podmienky pre návrh špeciálnej legislatívy pre osoby so zdravotným postihnutím.

Termín:			31. 12. 2001 a každoročne 
Zodpovední:	ministri všetkých rezortov a vedúci ostatných ústredných orgánov štátnej správy
Finančné krytie:		z prostriedkov štátneho rozpočtu

Plnenie:

MS SR
Ministerstvo spravodlivosti nepripravuje v súčasnoti žiadne návrhy „špeciálnej legislatívy“ pre osoby so zdravotným postihnutím, preto ako je uvedené aj v odpočte plnenie predchádzajúcej úlohy, nevypracovalo prehľad pripravovaných legislatívnych noriem, týkajúcich sa občanov so zdravotným postihnutím.

ŠÚ SR
Štatistický úrad SR nenavrhoval zmeny právnych predpisov súvisiacich s realizáciou Národného programu rozvoja životných podmienok občanov so zdravotným postihnutím vo všetkých oblastiach života.

MO SR
Vypracovať a každoročne aktualizovať prehľad existujúcich a pripravovaných legislatívnych noriem, týkajúcich sa života občanov so zdravotným postihnutím vo vecnej príslušnosti ústredného orgánu štátnej správy s cieľom pripraviť podmienky pre návrh špeciálnej legislatívy pre osoby so zdravotným postihnutím.
Vyhodnotenie:
Problematika týkajúca sa občanov so zdravotným postihnutím nepatrí do vecnej pôsobnosti Ministerstva obrany SR. Vzhľadom na uvedenú skutočnosť, MO SR  nepripravilo špeciálnu legislatívu pre osoby so zdravotným postihnutím. Zákon č. 114/1998 Z. z. o sociálnom zabezpečení vojakov v znení neskorších predpisov (ďalej len „zákon“) však počíta s možnosťou vzniku invalidity profesionálnych vojakov a vojakov v prípravnej službe. Na základe § 29 zákona má profesionálny vojak a na základe § 30 zákona vojak v prípravnej službe, ktorý sa stal v dôsledku choroby alebo úrazu vzniknutých pri výkone vojenskej služby alebo v súvislosti s ním, a do dňa vzniku invalidity, najskôr však odo dňa skončenia služobného pomeru, nárok na invalidný výsluhový dôchodok. Invalidný výsluhový dôchodok je plný, ak schopnosť vojaka vykonávať civilné zamestnanie je znížená najmenej o 50 %, alebo čiastočný. Plný invalidný výsluhový dôchodok sa určuje rovnako ako výsluhový dôchodok, t. j. najviac 75 % upraveného ročného základu. Čiastočný invalidný výsluhový dôchodok sa určuje u plného invalidného výsluhového dôchodku vo výške percentuálneho podielu zodpovedajúceho dvojnásobku percentuálneho zníženia schopnosti vojaka vykonávať primerané civilné zamestnanie.

Úrad geodézie, kartografie a katastra SR
	V pôsobnosti ÚGKK SR sú z hľadiska legislatívnej činnosti len zákon o katastri nehnuteľností a o zápise vlastníckych a iných práv k nehnuteľnostiam, zákon o geodézii a kartografii a zákon o Komore geodetov a kartografov. V rámci aplikácie zákona o katastri nehnuteľností a o zápise vlastníckych a iných práv k nehnuteľnostiam sme usmernili orgány katastra, aby pri rozhodovaní o návrhoch na vklad vlastníckych alebo iných práv do katastra nehnuteľností zohľadňovali zdravotný stav občanov, najmä osobitné podmienky občanov so zdravotným postihnutím.

MV SR
Z dôvodu, že ministerstvo vnútra nepripravovalo návrhy právnych predpisov týkajúcich sa výsostne občanov so zdravotným postihnutím, je plnenie tohto opatrenia v pôsobnosti ministerstva vnútra bezpredmetné.

MZ SR
Legislatívne normy v rezorte zdravotníctva – hlavne z. NR SR č. 277/94 Z. z. o zdravotnej starostlivosti v znení neskorších predpisov, z. NR SR č. 9/8/95 Z. z. o liečebnom poriadku v znení neskorších predpisov, zahŕňajú v sebe aj komplexnú zdravotnú starostlivosť, poskytovanú zdravotne postihnutým občanom. V pláne  LÚV na rok 2002 je aj novela z. o Liečebnom poriadku. Pri príprave vecných podkladov pre legislatívny odbor MZ SR budú zohľadňované aj požiadavky Národného programu rozvoja životných podmienok občanov so zdravotným postihnutím vo všetkých oblastiach života. Rezort zdravotníctva nemá špeciálne legislatívne normy týkajúce sa občanov so zdravotným postihnutím.

mš sr
Návrhy ako aj schválené všeobecne platné právne normy sú pravidelne aktualizované a zverejnené na webovských stránkach internetu jednotlivých rezortov, odkiaľ je možné ich získať bez problémov. 

MŽP SR
V pôsobnosti MŽP SR ide o vyhl. MŽP SR č. 192/94 Z. z. o všeobecných technických požiadavkách na stavby užívané osobami s obmedzenou schopnosťou pohybu, ktorá má byť nahradená pripravovanou vyhl. MŽP SR o všeobecných technických požiadavkách na stavby užívané O so ZPSP a orientácie. Úloha sa priebežne plní a na jej realizáciu si MŽP SR nenárokuje zvýšenie finančných prostriedkov zo štátneho rozpočtu.

	Vzhľadom na dostupnosť všeobecne platných právnych noriem na webovských stránkach jednotlivých ministerstiev sa opatrenie ako nadbytočné vypúšťa. V súvislosti s časťou týkajúcou sa špeciálnej legislatívy pre občanov so zdravotným postihnutím sa navrhuje na ďalšie obdobie zaradiť do Národného programu nové opatrenie (č. 15.3.3.).

Pravidlo 16
Hospodárska politika

16.3.1. Zapracovať finančné potreby pre plnenie opatrení Národného programu rozvoja životných podmienok občanov so zdravotným postihnutím vo všetkých oblastiach života do rozpočtov na všetkých úrovniach štátnej správy a odporučiť zapracovať do rozpočtov miest a obcí.

	Termín:			31. 12. 2002 a trvale
	Zodpovední: 		gestori plnenia opatrení 
Finančné krytie:	z prostriedkov štátneho rozpočtu a z rozpočtov miest a obcí podľa ich možností
Plnenie:

KÚ KOŠICE
Požiadavky na finančné krytie plnenia úloh a aktivít vyplývajúcich z Národného programu sa budú každoročne vyčleňovať v súlade s reálnymi možnosťami rozpočtu KÚ.

Opatrenie sa priebežne plní.

16.3.2. 	Zabezpečiť synchronizáciu a medzirezortnú nadväznosť poskytovania dotácií zo štátneho rozpočtu pre občianske združenia občanov so zdravotným postihnutím na podporu ich projektov. 

Termín:				31. 12. 2001
Zodpovední:	minister práce, sociálnych vecí a rodiny SR (koordinátor), minister zdravotníctva SR,   minister školstva SR, minister kultúry SR, minister životného prostredia SR
Finančné krytie:		z prostriedkov štátneho rozpočtu 

Plnenie:

 MZ SR
V r. 2001 MZ SR nezabezpečovalo synchronizáciu a medzirezortnú nadväznosť poskytovania dotácií zo štátneho rozpočtu pre občianske združenia zameraných na pomoc občanom so zdravotným postihnutím.

MŠ SR
Synchronizácia poskytovania dotácií prebieha v súlade s NP v pôsobnosti MPSVR SR a NP rozvoja športu a programov ochrany a podpory detí a mládeže v SR v pôsobnosti MŠ SR, ako aj MK SR. 

Opatrenie sa plní zo strany MPSVR SR, MK SR a MŠ SR. 
Opatrenie sa vypúšťa zo sledovania.

Pravidlo 17
Koordinácia práce

17.3.1. Posilniť postavenie a kompetencie KVOZPO SR jeho transformáciou na Radu vlády pre problematiku občanov so zdravotným postihnutím a príslušnou úpravou štatútu a rokovacieho poriadku transformovaného orgánu.

Termín:			31. 12. 2001 
Zodpovedný:		predseda KVOZPO SR
Finančné krytie:		bez nárokov na štátny rozpočet

Plnenie:

	Uznesením vlády SR č. 392/2001 z 2. mája 2001 bolo KVOZPO SR  pretransformované na Radu vlády SR pre problematiku občanov so zdravotným postihnutím so zmenenými kompetenciami. Opatrenie sa vypúšťa zo sledovania.
Opatrenie  splnené.
	
17.3.2. Vytvoriť finančné a materiálne podmienky pre prácu Zhromaždenia zástupcov organizácií občanov so zdravotným postihnutím ako platformy pre výmenu názorov a pre voľbu zástupcov jednotlivých druhov zdravotného postihnutia do Rady vlády pre problematiku občanov so zdravotným postihnutím v Slovenskej republike v rámci finančných prostriedkov vyčlenených pre sekretariát Rady vlády pre problematiku občanov so zdravotným postihnutím.

Termín:			31. 12. 2001 a trvale
Zodpovedný:		minister práce, sociálnych vecí a rodiny SR
Finančné krytie:		z prostriedkov štátneho rozpočtu
Plnenie:

	Finančné a materiálne podmienky sú zabezpečované z rozpočtu Sekretariátu Rady vlády SR pre problematiku občanov so zdravotným postihnutím na vlastné úlohy v rámci MPSVR SR. 
Úloha sa plní.

Pravidlo 18
Organizácie osôb so zdravotným postihnutím

18.3.1. Umožniť organizáciám občanov so zdravotným postihnutím zapojiť sa do realizácie opatrení súvisiacich so životom občanov so zdravotným postihnutím na celoštátnej, regionálnej a miestnej úrovni. Finančne podporovať ich aktívnu činnosť.
	
Termín:			trvale
Zodpovední:	orgány štátnej správy na všetkých stupňoch riadenia v spolupráci s orgánmi    miestnej samosprávy podľa potreby a možností miest a obcí	
Finančné krytie:	z prostriedkov štátneho rozpočtu a podľa možností rozpočtov miestnych samospráv

Plnenie:

ŠÚ SR
Organizácie občanov so zdravotným postihnutím sa na Štatistický úrad SR neobrátili s požiadavkou zapojiť sa do realizácie opatrení súvisiacich so životom občanov so zdravotným postihnutím, ani so žiadosťou o finančnú podporu. V roku 2001 neprišlo na Štatistickom úrade SR k posudzovaniu projektov týkajúcich sa života občanov so zdravotným postihnutím.

MO SR
Vzhľadom na špecifickosť úloh, ktoré Ministerstvo obrany SR plní, nepatrí problematika týkajúca sa občanov so zdravotným postihnutím do vecnej pôsobnosti MO SR.

Úrad geodézie, kartografie a katastra SR
Vzhľadom na špecifickosť úloh rezortu ÚGKK SR na úseku geodézie, kartografie a katastra poskytujú orgány štátnej správy na úseku katastra poradenstvo občanom so zdravotným postihnutím rovnako, ako aj ostatným občanom v rámci správneho konanie tak, že im umožňujú, aby mohli svoje práva účinne obhájiť, najmä sa vyjadriť k podkladom rozhodovania a uplatňovať svoje návrhy. Priama finančná podpora činnosti organizácií občanom so zdravotným postihnutím sa v rezorte ÚGKK SR neuplatňuje.

KÚ TRENČÍN
Organizácie občanov so zdravotným postihnutím boli prizvané k realizácii opatrení a k spolupráci. Činnosť organizácií je podporovaná z rozpočtu Krajského úradu v Trenčíne len v zmysle zákona NR SR č. 195/1998 Z. z. 

KÚ TRNAVA
Činnosťou komisie pre riešenie problémov starších a zdravotne postihnutých občanov bude plnenie opatrenia zabezpečené na regionálnej úrovni a prispeje k riešeniu problémov tejto skupiny občanov na celoštátnej a miestnej úrovni.

MZ SR
V prípade projektu schváleného uznesením vlády SR zameraného zapojiť sa organizáciám občanov do realizácie opatrení súvisiacich so životom občanov so zdravotným postihnutím na celoštátnej úrovni kapitola MZ SR zabezpečí finančné prostriedky účelovo určené pre takéto zariadenie.

KÚ ŽILINA
Organizáciám OZP sa umožňuje zapojenie do realizácie opatrení súvisiacich so životom OZP na celoštátnej, regionálnej a miestnej úrovni podľa ich aktuálnych požiadaviek.

KÚ PREŠOV
Úlohy uvedené v tomto opatrení sa plnia prostredníctvom členov komisie pri KÚ v Prešove, kde sú zastúpené inštitúcie občanov s rôznymi zdravotnými postihnutiami. V r. 2002 bude komisia rozšírená o zástupcov Únie nevidiacich a slabozrakých Slovenska a zástupcu mimovládnej organizácie.

KÚ NITRA
S NP a uvedenými úlohami boli oboznámené odbory regionálneho rozvoja, ktoré prešli od 1. 1. 2002 do kompetencie krajských samospráv. KÚ v Nitre finančne podporuje organizácie občanov so zdravotným postihnutím formou príspevku pre neštátne subjekty.

	Aktívnu činnosť občianskych združení občanov so zdravotným postihnutím na základe predložených projektov finančne podporujú MPSVR SR, MŠ SR, MK SR.
	Opatrenie sa plní.

18.3.2. Podporovať poradenskú funkciu organizácií občanov so zdravotným postihnutím aj formou stálych zástupcov v predstavenstvách vládou dotovaných inštitúcií alebo  komisiách v záujme odborného posudzovania rôznych projektov týkajúcich sa života občanov so zdravotným postihnutím.

Termín:			trvale
Zodpovední:	orgány štátnej správy na všetkých stupňoch riadenia a orgány miestnej samosprávy podľa potreby a možností miest a obcí		
Finančné krytie:	z prostriedkov štátneho rozpočtu a podľa možností rozpočtov miestnych samospráv

Plnenie:

ŠÚ SR
Organizácie občanov so zdravotným postihnutím sa na Štatistický úrad SR neobrátili s požiadavkou zapojiť sa do realizácie opatrení súvisiacich so životom občanov so zdravotným postihnutím, ani so žiadosťou o finančnú podporu. V roku 2001 neprišlo na Štatistickom úrade SR k posudzovaniu projektov týkajúcich sa života občanov so zdravotným postihnutím.

MO SR
Vzhľadom na špecifickosť úloh, ktoré Ministerstvo obrany SR plní, nepatrí problematika týkajúca sa občanov so zdravotným postihnutím do vecnej pôsobnosti MO SR.

Úrad geodézie, kartografie a katastra SR
Vzhľadom na úzko špecializovanú činnosť rezortu ÚGKK SR, úsek geodézie, kartografie a katastra nehnuteľnosti – sa neuplatňuje v žiadnej forme využívanie poradenskej funkcie organizácií občanov so zdravotným postihnutím.

KÚ TRNAVA
V rámci vecnej náplne činnosti odboru sociálnych vecí dodržiavaním §§ 84-86 z. č. 195/1988 Z. z.  o sociálnej pomoci v znení neskorších predpisov KÚ podporuje občianske združenia.
Plnenie opatrenia (termín: trvale) je zabezpečené.

KÚ ŽILINA
V žilinskom kraji zabezpečujú poradenskú funkciu pre občanov so zdravotným postihnutím aj občianske združenia a neziskové organizácie napr. Rada pre poradenstvo v sociálnej práci alebo Únia nevidiacich a slabozrakých na Slovensku. Zástupcovia štátnej správy sú prizývaní jednotlivo.

KÚ PREŠOV
Členovia komisie pre otázky ŤZP a starých občanov sa podieľajú na poradenskej činnosti pri posudzovaní projektov zameraných na zlepšovanie života občanov zdravotne postihnutých.

KÚ NITRA
S NP a uvedenými úlohami boli oboznámené odbory regionálneho rozvoja, ktoré prešli od 1. 1. 2002 do kompetencie krajských samospráv. KÚ v Nitre finančne podporuje organizácie OZP formou príspevku pre neštátne subjekty.
	Ostatní gestori sa nevyjadrili.
V roku 2001 sa opatrenie plnilo čiastočne.

Pravidlo 19
Zaškoľovanie personálu

19.3.2. Zabezpečovať špeciálne školenia a vypracovávanie špeciálnych školiacich programov pre pracovníkov štátnej správy v spolupráci s organizáciami občanov so zdravotným postihnutím. Zapájať odborníkov z radov osôb so zdravotným postihnutím do týchto školiacich programov ako inštruktorov; využiť i zahraničné poznatky a možné zahraničné fondy v tejto oblasti.

Termín:			trvale
Zodpovední:	minister práce, sociálnych vecí a rodiny SR a  minister  vnútra  SR, v spolupráci s organizáciami občanov so zdravotným postihnutím
Finančné krytie:		z prostriedkov štátneho rozpočtu

Plnenie:

	MPSVR uskutočnilo v roku 2001 dve celoslovenské porady pre zamestnancov orgánov miestnej štátnej  správy k problematike posudkovej a rozhodovacej činnosti na účely kompenzácie,
opakovane a podľa individuálnej potreby jednotlivých krajov a im prislúchajúcich okresov zabezpečoval odbor ďalšie vzdelávanie v problematike kompenzácie formou individuálnych konzultačných dní, zástupcovia odboru a jednotlivých odborov sociálnych vecí okresných a krajských úradov sa zúčastňovali stretnutí občianskych združení.
	Ostatné rezorty neuskutočňovali obdobné špeciálne školenia.
	Vzhľadom na vytvorenie Úradu pre štátnu službu sa navrhuje zmena zodpovednosti na ďalšie obdobie.
	Opatrenie sa čiastočne plní.

Pravidlo 20
Monitorovanie a vyhodnocovanie programov riešenia problémov zdravotného postihnutia pri realizácii Pravidiel na národnej úrovni

20.3.1. Vytvoriť kritériá a terminológiu pre priebežné monitorovanie plnenia tohto Národného programu.
 
Termín:			31. 12. 2001 
Zodpovedný:			KVOZPO SR 
Finančné krytie:		bez nároku na prostriedky štátneho rozpočtu

Plnenie:
	
	Sekretariát RV SR POZP spracoval osnovu pre monitorovanie plnenia Národného programu, ktorá bola prerokovaná grémiom RV SR POZP. 
Opatrenie sa vypúšťa zo sledovania.
Opatrenie splnené.

20.3.2. Vyhodnocovať plnenie tohto Národného programu z hľadiska vecnej príslušnosti rezortu v ročnej periodicite. Predkladať k 31. 3. nasledujúceho roka odpočet plnenia úloh, ako aj návrh nových opatrení na ďalšie obdobie zodpovedného rezortu ministrovi práce, sociálnych vecí a  rodiny SR - predsedovi KVOZPO SR. 

Termín:			31. 3. 2002 a trvale
Zodpovední:		ministri tých rezortov, ktorí sú zodpovední za plnenie jednotlivých opatrení
Finančné krytie:		bez nároku na prostriedky štátneho rozpočtu

Plnenie:

	Nie všetci gestori opatrení predložili informáciu o plnení opatrení v danom termíne.
	Opatrenie splnené čiastočne.

20.3.3. Predložiť na rokovanie vlády SR súborné vyhodnotenie plnenia tohto Národného programu za predchádzajúci rok, vrátane aktualizácie opatrení, resp. návrhu nových opatrení na nasledujúce obdobie. 

Termín:			každoročne k 30. 6.
Zodpovedný:			KVOZPO SR 
Finančné krytie:		bez nároku na prostriedky štátneho rozpočtu

Plnenie:

Opatrenie platí od roku 2002, v ktorom sa vyhodnotenie Národného programu spracováva prvýkrát. Vyhodnotenie plnenia Národného programu za r. 2001 bude na rokovanie vlády SR predložené v júni 2002.  
Opatrenie sa plní.

Pravidlo 21
Odborná a ekonomická spolupráca

21.3.1. V projektoch a programoch odbornej a ekonomickej spolupráce podporovať aj vytváranie životných podmienok pre osoby so zdravotným postihnutím v rozvojových krajinách.
 
Termín:			trvale
Zodpovedný:			minister zahraničných vecí SR
Finančné krytie:		bez nároku na prostriedky štátneho rozpočtu

Plnenie:

	V roku 2001 bola poskytnutá pomoc zo strany MZV SR pri zabezpečení odoslania pomôcok pre zrakovo postihnutých do rozvojových krajín Únii nevidiacich a slabozrakých Slovenska.
	Opatrenie sa priebežne plní.

Pravidlo 22
Medzinárodná spolupráca

22.3.1. Zmapovať existenciu medzištátnych zmlúv a dohovorov z hľadiska prvkov týkajúcich sa osôb so zdravotným postihnutím. 

Termín:			31. 12. 2001
Zodpovední:			KVOZPO SR v spolupráci s rezortmi
Finančné krytie:		bez nároku na prostriedky štátneho rozpočtu

Plnenie:

	Odporúča sa zmeniť gestora (minister zahraničných vecí v spolupráci s  ministrom práce, sociálnych vecí a rodiny) a termín plnenia opatrenia do 31.12. 2002.

22.3.2. Organizačne sa podieľať na zabezpečovaní účasti delegácií organizácií občanov so zdravotným postihnutím Slovenskej republiky na zahraničných konferenciách, seminároch, výcvikových kurzoch a študijných pobytoch súvisiacich s odbornou činnosťou organizácií občanov so zdravotným postihnutím zameraných na riešenie ich problémov.

Termín:			trvale
Zodpovedný:		minister zahraničných vecí SR
Finančné krytie:		bez nároku na prostriedky štátneho rozpočtu

Plnenie:

	V roku 2001 nebola požiadavka zo strany  organizácií občanov so zdravotným postihnutím.

22.3.3. V rámci Organizácie Spojených národov, Európskej únie, špecializovaných inštitúcií a ďalších medzivládnych organizácií na požiadanie Sekretariátu KVOZPO SR  organizačne zabezpečovať výmenu informácií týkajúcich sa spôsobov riešenia problémov občanov so zdravotným postihnutím.

Termín:			trvale
Zodpovedný:			minister zahraničných vecí SR 
Finančné krytie:		z prostriedkov štátneho rozpočtu

Plnenie:

V roku 2001 nebola požiadavka zo strany sekretariátu KVOZPO SR predložená.

22.3.4. Na základe požiadavky sekretariátu KVOZPO SR zabezpečovať informácie a poznatky týkajúce sa riešenia problematiky zdravotného postihnutia v jednotlivých krajinách.

Termín:			trvale
Zodpovedný:			minister zahraničných vecí SR 
Finančné krytie:	 	prostriedkov štátneho rozpočtu

Plnenie:

	V roku 2001 nebola požiadavka zo strany sekretariátu KVOZPO SR predložená.

Správa štátnych hmotných rezerv SR

	Vzhľadom na špecifický charakter činnosti SŠHR SR pri plnení uvedených úloh nie sme priamymi nositeľmi žiadnej konkrétnej úlohy a taktiež nepredkladáme požiadavky na zmenu legislatívnych predpisov v tejto oblasti do Plánu legislatívnych úloh vlády na rok 2002. Špecifický charakter činnosti nášho ústredného orgánu štátnej správy nám neumožňuje zamestnávať občanov so zdravotným postihnutím. Na rozdiel od ďalších ústredných orgánov štátnej správy nemáme zriadené žiadne podriadené orgány a organizácie, v ktorých by sme mohli prípadne zamestnávať občanov so zdravotným postihnutím. V rámci spolupráce s ostatnými ústrednými orgánmi štátnej správy, ktoré sú nositeľmi jednotlivých úloh z uvedeného programu, na základe ich požiadavky s nimi aktívne spolupracujeme (napr. s Úradom pre verejné obstarávanie SR).

Úrad jadrového dozoru SR

	Uznesenie vlády SR č. 590 zo dňa 27. júna 2001 k návrhu NP sa vecne netýka ÚJD SR nebudeme body B.1. a B.2. realizovať a k bodu B.3. predkladať správu.

II. Opatrenia z Národného programu rozvoja životných podmienok občanov so zdravotným postihnutím vo všetkých oblastiach života na obdobie 2002 a následne
(upravené po rokovaní Rady 16.4.2002)

1.3.1.	V rámci organizačnej štruktúry Slovenskej televízie vymenovať koordinátora, ktorý bude zodpovedný za zosúlaďovanie  a riešenie úloh súvisiacich s:

a)	informovaním širokej verejnosti o problematike života občanov so zdravotným postihnutím prostredníctvom samostatnej publicistickej relácie s mesačnou periódou v rozsahu približne 30 minút; tematicky sa venovať aj Medzinárodnému dňu zdravotne postihnutých a ostatným špecifickým dňom jednotlivých postihnutí;

b)	výrobou samostatnej relácie pre občanov so zdravotným postihnutím, s aktuálnymi informáciami pre ich potreby s mesačnou periódou v rozsahu približne 30 minút; 

c)	poskytovaním informácií prostredníctvom teletextovej rubriky Signum a jej skvalitnením;

d)	vytvorením priestoru na prezentovanie potrieb občanov so zdravotným postihnutím v rámci publicistických relácií, týkajúcich sa rôznych tém spoločenského a politického života spoločnosti; odporúčame zaradiť aj osoby s viditeľným zdravotným postihnutím do komparzov.

Termín:			31. 8. 2002 a trvale
Zodpovedný:			ústredný riaditeľ STV
			
1.3.2.	Zabezpečiť pravidelné vysielanie špecifickej relácie podobného typu, ako sú ”Cesty nádeje” s inovovaným obsahom v spolupráci s Radou vlády SR pre problematilu občanov so zdravotným postihnutím (ako realizáciu opatrenia 1.3.1. c).
	
Termín:			31. 1. 2002 a trvale
	Zodpovedný:			ústredný riaditeľ STV
		
1.3.3.	Naďalej zabezpečovať pravidelné vysielanie relácie ”Televízny klub nepočujúcich” v rozsahu približne 30 minút s mesačnou periódou.

	Termín:			31.12. 2002 a trvale
	Zodpovedný:			ústredný riaditeľ STV
		
1.3.4.	Naďalej zabezpečovať vysielanie relácie ”Noviny STV” so simultánnym prekladom do posunkovej reči nepočujúcich. Zabezpečiť, aby v prípade športového alebo iného prenosu tieto relácie boli odvysielané zo záznamu s tlmočením ihneď po skončení športového alebo iného prenosu. 

	Termín:			31. 12. 2002 a trvale
	Zodpovedný:			ústredný riaditeľ STV

1.3.5. Zabezpečiť vysielanie relácie ”Šport” so skrytými titulkami. V rámci štátom vedených informačných kampaní k určitému problému (voľby, privatizácia, referendum a pod.) zabezpečiť dostupnosť týchto informácií vo forme tlmočenia informačných relácií do posunkovej reči nepočujúcich a výrobou skrytých titulkov.

	Termín:			31.12. 2002 a trvale
	Zodpovedný:			ústredný riaditeľ STV
	
1.3.6.	V rámci organizačnej štruktúry Slovenského rozhlasu vymenovať koordinátora, ktorý bude zodpovedný za zosúlaďovanie  a riešenie úloh súvisiacich s:

a)	informovaním širokej verejnosti o problematike života občanov so zdravotným postihnutím prostredníctvom pravidelných publicistických relácií; tématicky sa venovať aj Medzinárodnému dňu zdravotne postihnutých a ostatným špecifickým dňom jednotlivých postihnutí;

b)	výrobou samostatnej relácie pre občanov so zdravotným postihnutím, s aktuálnymi informáciami pre ich potreby s týždennou periódou; 

c)	vytvorením priestoru na prezentovanie potrieb občanov so zdravotným postihnutím v rámci publicistických relácií, týkajúcich sa rôznych tém spoločenského a politického života spoločnosti; 

	Termín:			31. 12. 2002 a trvale
	Zodpovedný:			ústredný riaditeľ SRo
	
1.3.7.	V spolupráci so zástupcami občanov so zrakovým postihnutím pripraviť návrh výroby špecifickej relácie pre občanov so zrakovým postihnutím v Slovenskom rozhlase.

	Termín:			31.3.2002
Zodpovedný:			ústredný riaditeľ SRo

1.3.8. Vytvoriť materiálne a personálne podmienky na zabezpečovanie výroby relácií so skrytými titulkami a relácií tlmočených do posunkovej reči nepočujúcich v súlade s opatrením 1.3.1, 1.3.3, 1.3.4 a 1.3.5.

	Termín:			v súlade s termínmi uvedených opatrení
	Zodpovedný:			ústredný riaditeľ STV 
	Finančné krytie:		z rozpočtu STV 
	
1.3.9. Sprístupniť  problematiku života občanov so zdravotným postihnutím vo forme prednášky spojenej s besedou (prípadne za účasti občanov so zdravotným postihnutím) primeranej veku na základných, stredných a vysokých školách v rozsahu minimálne 1 vyučovacej hodiny v jednom polroku školského roka (v jednom semestri); za tým účelom zabezpečiť vhodné informačné materiály.

	Termín:			31. 8. 2002 a trvale
	Zodpovedný:		minister školstva SR
		
1.3.10. Zaradiť problematiku životných podmienok občanov so zdravotným postihnutím v primeranom rozsahu do ďalšieho vzdelávania v rámci tých rezortov, v kompetencii ktorých je riešenie niektorej z oblastí života občanov so zdravotným postihnutím.

	Termín:			31. 8. 2002 a trvale
Zodpovední:	minister práce, sociálnych vecí a rodiny, minister školstva, minister zdravotníctva, minister životného prostredia
	
1.3.11. V rámci „Novej telekomunikačnej politiky“ po 1. 1. 2003 vytvoriť podmienky sprístupňovania informačných technológií občanom so zdravotným postihnutím. V rámci novej telekomunikačnej politiky pripraviť podmienky k technickej dostupnosti štandardných informačných systémov ako je telefón a internet. Zabezpečiť legislatívne prostredie tak, aby podporovalo dovoz a prevádzku nových informačných technológií pre občanov so zdravotným postihnutím. Opatrenie realizovať v súčinnosti s opatrením 5.3.15.

	Termín:			31. 12. 2002 a trvale
Zodpovedný:	minister dopravy, pôšt a telekomunikácií SR, minister školstva SR a minister hospodárstva SR
	
1.3.12. Zabezpečovať pravidelné rozhlasové a televízne vysielanie o problematike životných podmienok občanov so zdravotným postihnutím aj vo vysielaní na regionálnej úrovni.

	Termín:			31. 12. 2002 a trvale
	Zodpovední:		regionálne médiá
		
1.3.13. Zvyšovať uvedomenie detí a mládeže v oblasti problematiky života občanov so zdravotným postihnutím zapracovaním problematiky do učebných osnov základných a stredných škôl (napr. do predmetov občianska náuka, etická náuka, a pod.).

	Termín:			31. 8. 2002 a trvale
	Zodpovedný:		minister školstva SR
	
1.3.14.V súlade s opatrením 1.3.1. vytvoriť podmienky pre experimentálne overenie výroby komentovaných programov a videoprogramov, určených pre televízne vysielanie a zapožičiavanie osobám so zrakovým postihnutím.

	Termín:			31. 12. 2002 a trvale
	Zodpovedný:		ústredný riaditeľ STV
	
2.3.1. Skvalitniť previazanosť preventívnej, genetickej a liečebnej starostlivosti, rehabilitačnej činnosti a súčinnosti lekárov prvého kontaktu s centrami včasnej pomoci a so zariadeniami špeciálnopedagogického poradenstva, vrátane územného zabezpečenia siete realizujúcej uvedené previazanie v záujme čo najrýchlejšieho začatia komplexnej starostlivosti o dieťa so zdravotným postihnutím.

	Termín:			31. 6. 2002 a trvale
Zodpovední:		minister zdravotníctva SR v súčinnosti s ministrom školstva SR a ministrom práce, sociálnych vecí a rodiny SR
		
2.3.2.	Zabezpečiť, aby príloha zákona o liečebnom poriadku, ktorá sa týka liekov a zdravotníckych pomôcok, novelizovaná nariadením vlády SR, bola v rámci pripomienkového konania predkladaná i Rade vlády SR pre problematiku zdravotne postihnutých občanov.

	Termín:			v súlade s plánom legislatívnych úloh vlády
	Zodpovedný:			minister zdravotníctva SR	
	
2.3.3.	Prostredníctvom Štátneho zdravotníckeho ústavu vypracovať v rámci osvety zameranej na širokú verejnosť programy prevencie zdravotného postihnutia (vrátane  prenatálnej prevencie); vytvoriť v rámci týchto programov skupinu odborníkov, ktorá sa bude venovať prevencii a genetickému poradenstvu pre občanov so zdravotným postihnutím.

	Termín:			31. 12. 2002 a trvale
	Zodpovedný:			minister zdravotníctva SR
	
2.3.4.	Pri novelizáciach kategorizácie liekov zohľadňovať osobitné požiadavky na poskytovanie zdravotnej starostlivosti pre občanov s ťažkým zdravotným postihnutím a formou indikačných obmedzení umožniť v medicínsky odôvodnených prípadoch plnú úhradu perorálnych liekových foriem liekov s obsahom vitamínov.

	Termín:			30. 6. 2002
	Zodpovedný:			minister zdravotníctva SR
				 
2.3.5.	V rámci preventívnej starostlivosti metodicky a organizačne skvalitniť dôkladné vykonávanie screeningu všetkých kojencov vo veku 6 mesiacov a 12 mesiacov (v prípade potreby aj neskôr) so zameraním na poruchy intelektu, zraku, sluchu a pervazívnych vývinových porúch; zvýšiť informovanosť rodičov o vykonávaní špeciálnych screeningových postupov a ich výsledkoch aj v prípade, že tieto boli negatívne.

Termín:			31. 12. 2002 a trvale
	Zodpovedný:			minister zdravotníctva  SR
	 	
2.3.6.	Zabezpečiť realizáciu výstupov z informačného systému MZ SR o počte občanov s dlhodobým nepriaznivým  zdravotným stavom v členení podľa skupín diagnóz a veku.

	Termín:			30. 9. 2002 a následne každoročne
	Zodpovedný:			minister zdravotníctva SR		

2.3.7. Prehodnotiť územné rozloženie siete oftalmologických ambulancií a v regiónoch s nedostatočnou kapacitou zvýšiť počet oftalmologických ambulancií tak, aby lekári mali viac času na systematickú starostlivosť o pacientov.

	Termín:			31. 12 .2002 a trvale
	Zodpovedný:			minister zdravotníctva SR

2.3.8.  – vypustené.

2.3.9. Zabezpečiť vypracovanie programov prevencie a skvalitnenia liečebnej a rehabilitačnej starostlivosti pre občanov s dekubitmi a následne ich realizáciu. 

	Termín:			31. 12. 2002 a trvale
	Zodpovedný:		minister zdravotníctva SR
	
2.3.10. Vypracovať „Koncepciu hospicovej starostlivosti a návrh siete hospicových zariadení na Slovensku”.

	Termín:			31. 12. 2002 a trvale
	Zodpovedný:		minister zdravotníctva  SR
	
2.3.11. Podporiť založenie štátneho centrálneho registra občanov so zdravotným postihnutím Slovenskej republiky formou Informačného systému o občanoch so zdravotným postihnutím, pri rešpektovaní ochrany osobných údajov v informačných systémoch.

	Termín:			31. 12. 2002
Zodpovedný:	minister práce, sociálnych vecí a rodiny SR, minister zdravotníctva  SR	

2.3.12. V rámci novely zákona o liečebnom poriadku akceptovať pripomienky zástupcov občanov so zdravotným postihnutím v záujme odstránenia obmedzení pre občanov so zdravotným postihnutím v súvislosti s kúpeľnou starostlivosťou tak, aby v prípade nároku na osobnú asistenciu alebo sprievodcu neboli ekonomické podmienky prekážkou absolvovania kúpeľnej liečby pacienta spolu s osobným asistentom alebo sprievodcom v kúpeľných zariadeniach. 

	Termín:			31. 6. 2002 a trvale
	Zodpovedný:		minister zdravotníctva SR

2.3.13. Vypracovať Národný program duševného zdravia, ktorý komplexne rieši diagnostiku, prevenciu, terapiu, rehabilitáciu až po integráciu v spoločnosti a pracovnom procese v regiónoch štandardnej psychiatrickej starostlivosti v súlade s Reformou psychiatrickej starostlivosti a Správou o zdraví vo svete SZO z roku 2001.
	Termín:			1. 3. 2003 
Zodpovedný:	minister zdravotníctva SR, minister práce, sociálnych vecí a rodiny SR, minister školstva SR	

2.3.14. Realizovať komplexný program starostlivosti zameraný na efektívne využitie zvyškov zraku u osôb so zrakovým postihnutím a ich zapojenia do života.

Termín:			31. 12. 2002
Zodpovední:	minister zdravotníctva SR, minister práce, sociálnych vecí a rodiny SR, minister školstva SR  a občianske združenia občanov so zrakovým postihnutím

3.3.1. Zmapovať súčasný stav existencie a prevádzky stredísk poskytujúcich komplexné rehabilitačné služby osobám so zdravotným postihnutím v členení podľa druhu zdravotného postihnutia. Vypracovať návrh na vybudovanie systému komplexnej rehabilitácie občanov so zdravotným postihnutím a ich rodín tak, aby na celom území SR boli postupne vybudované možnosti pre trvalú dostupnosť komplexnej rehabilitácie pre občanov so zdravotným postihnutím. 

	Termín:			31. 12. 2002
Zodpovední:	členovia RV SR POZP - zástupcovia občanov so zdravotným postihnutím
	
3.3.2. Na základe vypracovaného návrhu v zmysle opatrenia 3.3.1 podporiť vznik a prevádzku stredísk rehabilitačnej činnosti a rozšírenie siete samostatných zariadení spoločných  a vyšetrovacích  zložiek v odbore fyziatria, balneológia  a liečebná rehabilitácia, vrátane spolupráce a súčinnosti zariadení špeciálno-pedagogického poradenstva.

	Termín:			31. 12. 2003 a trvale
Zodpovední:	minister práce, sociálnych vecí a rodiny SR, minister zdravotníctva SR, minister školstva SR

3.3.3.	V rámci pripravovaného zákona o sociálnom poistení legislatívne riešiť pracovnú rehabilitáciu občanov so zdravotným postihnutím, ktorých zdravotné postihnutie vzniklo v dôsledku pracovného úrazu. 

	Termín:			31. 12. 2002
         Zodpovedný:			minister práce, sociálnych vecí a rodiny SR 
		
3.3.4.	Vypracovať štátny program starostlivosti o hluchoslepých občanov. 

	Termín:			30. 6. 2002 
Zodpovední:	minister práce, sociálnych vecí a rodiny SR, minister zdravotníctva SR, minister školstva SR
		
4.3.1. Finančné prostriedky na podporu projektov občianskych združení zameraných na pomoc občanom so zdravotným postihnutím v rámci grantovej politiky každoročne primerane valorizovať v závislosti od miery inflácie.  Primerane k tejto požiadavke zostaviť návrh zodpovedajúcej kapitoly štátneho rozpočtu pre rok 2003 a nasledujúce roky.

Termín:			trvale, v súlade s prípravou štátneho rozpočtu  					SR  na rok 2003 a v ďalších rokoch 
Zodpovední:	minister financií SR, minister práce,  	sociálnych vecí a rodiny SR, minister školstva SR, minister zdravotníctva SR, minister kultúry SR, minister životného prostredia SR  
	
4.3.2.	V rámci rozpočtov vyšších územných celkov uplatňovať každoročne potrebnú výšku finančných prostriedkov v súlade s § 86 zákona č. 195/98 Z. z. o sociálnej pomoci v znení neskorších predpisov na podporu neštátnych subjektov poskytujúcich sociálne služby, sociálnu prevenciu a sociálne poradenstvo tak, aby tieto mohli byť kontinuálne zabezpečované.

	Termín:			v súlade so zákonom o sociálnej pomoci 
Zodpovední:		minister práce, sociálnych vecí a rodiny a predsedovia samosprávnych krajov podľa potreby a možností

4.3.3.	V rámci krajov Slovenskej republiky v domovoch dôchodcov a domovoch sociálnych služieb vytvárať špecifické podmienky (alebo špecifické oddelenia), pre  zabezpečovanie dostupnej špecifickej starostlivosti osobám so zdravotným postihnutím v závislosti od druhu zdravotného postihnutia. Vzhľadom na zdravotný stav a vek občanov so zdravotným postihnutím, ktorí nemôžu prekonať nepriaznivú životnú situáciu alebo nepriaznivé životné pomery a sú odkázaní na sociálne služby a iné formy pomoci spoločnosti, riešiť rozširovanie siete domovov sociálnych služieb, pretože súčasný stav zariadení nepostačuje riešiť sociálnu situáciu občanov s ťažkým zdravotným postihnutím v potrebnom rozsahu.

Termín:	v súlade s prípravou štátneho rozpočtu SR na rok 2003 a v ďalších rokoch trvale
Zodpovední:		prednostovia krajských úradov v spolupráci s predsedami samosprávnych krajov podľa ich potreby a možností
	
4.3.4. Zabezpečiť zachovanie zliav vo verejnej hromadnej doprave v rozsahu v súčasnosti platného preukazu občana s ťažkým zdravotným postihnutím (do 31. 12. 2003 aj preukazu ZŤP resp. ZŤP/S). 

Termín: 	31. 12. 2002 a následne v súlade s opatrením 4.3.5
	Zodpovedný:			minister dopravy, pôšt a telekomunikácií SR
	 
4.3.5. Prehodnotiť poskytovanie peňažných príspevkov na kompenzáciu v súvislosti   s predpokladaným zrušením zliav vo verejnej hromadnej doprave pre občanov s ťažkým zdravotným postihnutím a následne pripraviť legislatívny zámer riešenia.

Termín:			31. 12. 2002
Zodpovedný:			minister práce, sociálnych vecí a rodiny SR

4.3.6. Prehodnotiť poskytovanie peňažných príspevkov na kompenzáciu zvýšených výdavkov súvisiacich s prevádzkou telefónnej stanice a faxu a predložiť legislatívny zámer riešenia.

	Termín:			31. 12. 2002
	Zodpovedný:		minister práce, sociálnych vecí a rodiny SR
  
4.3.7. V súlade so zmenami príloh Nariadenia vlády pravidelne predkladať aktualizované zoznamy so základnými informáciami  (katalógy  kompenzačných, rehabilitačných a ortopedických pomôcok pre všetky druhy zdravotného postihnutia), zaradených v Zozname zdravotníckych pomôcok uvedených v prílohe Nariadenia vlády, realizátorovi informačného systému REHIS Slovensko.

         Termín:			31. 12. 2002 a trvale
Zodpovedný:			minister zdravotníctva  SR
	 
4.3.8. Zabezpečiť u prevádzkovateľa poštových služieb – Slovenskej pošty, š. p., riešenie možnosti bezbariérových vstupov do pôšt a pokračovať pri rekonštrukciách v objektoch pôšt a prípadnej výstavbe pôšt v spolupráci s mestskými a obecnými úradmi na technickom riešení bezbariérového prístupu pre imobilných a starších občanov do priestorov pôšt.

         Termín:			31. 12. 2002 a trvale
Zodpovedný:			minister dopravy, pôšt a telekomunikácií  SR
	
4.3.9. Vytvárať podmienky pre postupné zakladanie Regionálnych centier pre autistov, a to po stránke ideovej, vecnej, administratívno-organizačnej, finančnej i legislatívnej. Počet a rozmiestnenie týchto regionálnych centier by malo zodpovedať reálnej potrebe klientely v danom regióne.

         Termín:			31. 12. 2002 a trvale
 Zodpovední: 	predsedovia samosprávnych krajov v spolupráci s primátormi miest a starostami obcí	

5.3.1.	Upraviť vyhlášku ministerstva životného prostredia č. 192/1994 Z. z. o všeobecných technických požiadavkách na stavby užívané osobami s obmedzenou schopnosťou pohybu na základe komplexných užívateľských požiadaviek.

Termín:			v súlade s plánom legislatívnych úloh vlády SR
Zodpovedný:			minister životného prostredia SR 

5.3.2. Zmapovať stav prístupnosti verejných budov podľa vyhlášky Ministerstva životného prostredia č. 192/1994 Z. z. o všeobecných technických požiadavkách na stavby užívané osobami s obmedzenou schopnosťou pohybu v krajoch; vypracovať vecný a časový harmonogram odstraňovania bariér s plánovaním a zapracovaním potrebného krytia z prostriedkov štátneho rozpočtu do rozpočtov krajských úradov na obdobie 10 rokov.

	Termín:			30. 6. 2002 a následne
Zodpovední:	prednostovia krajských úradov v spolupráci s predsedami samosprávnych krajov podľa ich potreby a možností

5.3.3. - vypustené
		
5.3.4.	Finančne zabezpečiť realizáciu uznesenia vlády SR č. 799/1997 - vecnú a časovú úpravu bežných škôl zabezpečujúcich povinnú školskú dochádzku pre potreby integrovaného vzdelávania žiakov so špeciálno-pedagogickými potrebami v členení podľa druhu zdravotného postihnutia (telesné, zrakové, sluchové) z hľadiska bezbariérovosti  v každom okrese SR s časovým horizontom realizácie na obdobie desiatich rokov.

	Termín:			v zmysle citovaného uznesenia vlády SR
Zodpovední:		prednostovia krajských úradov v spolupráci s predsedami samosprávnych krajov podľa ich potreby a možností

5.3.5.	Spracovať analýzu prístupnosti a vypracovať program vecnej a časovej úpravy štátnych zdravotníckych a kúpeľných zariadení v SR z hľadiska bezbariérovosti a jeho financovania s časovým horizontom realizácie na obdobie desiatich rokov.

	Termín:			30. 6. 2002
Zodpovední: 			minister zdravotníctva SR
	
5.3.6. Vytvárať legislatívne podmienky pre postupné zavádzanie nízkopodlažných vozidiel verejnej hromadnej dopravy, ktoré budú prístupné pre osoby s obmedzenou schopnosťou pohybu. 

	Termín:			31. 12. 2002 a trvale
Zodpovední:		minister dopravy, pôšt a telekomunikácií SR, prednostovia KÚ a dopravné podniky  miest Bratislava, Žilina, Banská Bystrica, Prešov, Košice
	
5.3.7.	Vytvárať legislatívne podmienky pre rozširovanie a postupné celoplošné zavádzanie akustického signalizačného a informačného systému pre osoby so zrakovým postihnutím vo verejnej hromadnej doprave ako povinného vybavenia vozidiel. Vypracovať vecný a časový harmonogram riešenia pre časové obdobie desiatich rokov. V prípade štátnych dotácií podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce hlasové oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

	Termín:			31. 3. 2002 a trvale
Zodpovední: 	minister dopravy, pôšt a telekomunikácií SR a dopravné podniky
	
5.3.8.	Vytvárať legislatívne podmienky pre rozširovanie a postupné celoplošné zavádzanie svetelného signalizačného a informačného systému pre osoby so sluchovým postihnutím vo verejnej hromadnej doprave ako povinného vybavenia vozidiel. Vypracovať vecný a časový harmonogram riešenia pre časové obdobie desiatich rokov. V prípade štátnych dotácií podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce svetelné oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

	Termín:			31. 3. 2002 a trvale
	Zodpovedný: 		minister dopravy, pôšt a telekomunikácií SR,
						dopravné podniky
	
5.3.9.	Finančne zabezpečiť prevádzku Slovenskej knižnice pre nevidiacich Mateja Hrebendu v Levoči a finančne podporovať zabezpečenie rozšírenia výroby materiálov v Braillovom písme, vo zväčšenom písme, vo zvukovej forme a v elektronickej forme.

	Termín:			31. 3. 2002 a trvale
	Zodpovedný:			minister kultúry SR			

5.3.10. Zabezpečiť poskytovanie dotácií na vydávanie periodík tlače občianskych združení občanov so zdravotným postihnutím v oblasti spadajúcej do vecnej pôsobnosti rezortu.

	Termín:			30. 6. 2002 a trvale
	Zodpovední:		minister práce, sociálnych vecí a rodiny SR,
					minister kultúry SR, minister zdravotníctva SR

5.3.11. Podporovať spracovanie odbornej a študijnej literatúry, odborných časopisov a ďalších dokumentov do elektronickej formy pre individuálne potreby integrovaného celoživotného vzdelávania a zamestnávania občanov so zrakovým postihnutím.
	
Termín:			31. 12. 2003
Zdpovední:	minister práce, sociálnych vecí a rodiny SR,                    minister školstva	SR 
	
5.3.12. – vypustené.	

5.3.13. Vytvoriť podmienky na načítavanie bežnej periodickej tlače určenej vidiacej  verejnosti ako nevyhnutný prostriedok skutočnej integrácie nevidiacich prostredníctvom  sprístupnenia rovnakých aktuálnych informácií, ako majú vidiace osoby.

Termín:			31. 12. 2002 a trvale
	Zodpovedný: 		minister kultúry SR
	
5.3.14. V novele zákona o slobodnom prístupe k informáciám legislatívne jednoznačne a konkrétne formulovať právo osôb so zmyslovým postihnutím s problémami komunikácie (nevidiacich a slabozrakých, nepočujúcich a nedoslýchavých) na prístup k informáciám v im prístupných formátoch vrátane určenia  zodpovednosti za realizáciu a financovanie. V interných smerniciach jednotlivých rezortov zabezpečiť oslobodenie tejto skupiny občanov od poplatkov za poskytnutie informácií.

Termín:	31. 3. 2003 a v súlade s plánom legislatívnych    úloh vlády 
Zodpovední: 		minister školstva SR, minister financií SR 
		
5.3.15. Legislatívne zaviesť povinnosť navrhovať a udržiavať web stránky tak, aby boli prístupné zdravotne postihnutým osobám. Túto povinnosť uložiť štátnym a samosprávnym orgánom, štátnym a verejnoprávnym inštitúciám.  Opatrenie realizovať v súčinnosti s opatrením 1.3.11.

Termín:			31. 12. 2002 a trvale
Zodpovední: 	minister školstva SR (predseda Rady vlády pre informatiku) 
		
5.3.16. V rámci novely zákona č. 234/2000 Z. z. legislatívne doriešiť otázku autorských práv vo vzťahu k šíreniu informácií vo  formátoch dostupných  osobám so zrakovým a sluchovým postihnutím, vrátane možnosti využívať texty v elektronickej forme.

	Termín:			v súlade s prípravou novely zákona
	Zodpovedný: 		minister kultúry SR
			
5.3.17. Zabezpečiť vytvorenie a prevádzku informačného systému o životných podmienkach občanov so zdravotným postihnutím ako podsystému Komplexného informačného systému sociálnej sféry. 

Termín:			31. 12.  2003 a trvale
Zodpovedný: 		minister práce, sociálnych vecí a rodiny SR
	
5.3.18. Zabezpečiť zvýšenie dostupnosti tlače v Braillovom písme, vo zväčšenom písme a vo zvukovej forme pre občanov so zrakovým postihnutím v krajských, regionálnych a mestských knižniciach.

Termín:			30. 6.  2002
Zodpovední:		prednostovia KÚ

6.3.1.	Vypracovať finančné a vecné štandardy zabezpečenia žiakov a študentov so špeciálno-pedagogickými potrebami v členení podľa veku a druhu zdravotného postihnutia.

	Termín:			31.  7.  2002
	Zodpovedný:			minister školstva  SR
	
6.3.2.	Účelovo viazať finančné prostriedky pre potreby špeciálneho školstva a integrovaného vzdelávania v rozpočtových kapitolách odborov školstva krajských a okresných úradov. 

	Termín:			v súlade s prípravou štátneho rozpočtu SR na              
        						rok 2003
	Zodpovední: 			minister financií SR, minister školstva SR
	 	
6.3.3.	Legislatívne riešiť zavedenie inštitútu podporného pedagóga vzhľadom na jeho úlohy pri vzdelávaní žiakov a študentov so špeciálno-pedagogickými potrebami.

	Termín:			31. 8. 2002 a trvale
	Zodpovedný:			minister školstva	SR

6.3.4.	Upraviť odmeňovanie pomocných vychovávateľov vzhľadom na ich úlohy pri vzdelávaní žiakov a študentov so špeciálnopedagogickými potrebami.

	Termín:			31. 8. 2002 a trvale
	Zodpovedný:			minister školstva SR

6.3.5.	 - vypustené.

6.3.6. – vypustené.

6.3.7.	Vytvoriť podmienky pre integrované vzdelávanie detí so špeciálnopedagogickými potrebami do bežných tried ZŠ s uplatnením individuálnych vzdelávacích programov a podporných pedagógov.

	Termín:			31. 8. 2002 a priebežne
	Zodpovedný: 		minister školstva  SR
		
6.3.8.	Zabezpečiť v učebných plánoch a učebných osnovách väčší priestor problematike rodinného života na všetkých stupňoch škôl, vrátane problematiky rodinného života rodín so zdravotne postihnutým členom na školách bežného typu.

	Termín:			31. 8. 2002 a trvale
	Zodpovedný: 		minister školstva	SR
	
6.3.9. – vypustené.

6.3.10. Vypracovať program a zdokonaliť systém raného poradenstva pre rodičov detí so zdravotným postihnutím, detí s viacnásobnými postihnutiami (hluchoslepé, kombinované postihnutia s mentálnym, telesným a iným postihnutím) a pervazívnymi vývinovými poruchami, vrátane súčinnosti praktických lekárov pre deti a dorast so zariadeniami špeciálno-pedagogického poradenstva a postupne rozširovať sieť špeciálno-pedagogických poradní pre rodičov týchto detí.

Termín:			31. 8. 2002 a trvale
	Zodpovední:		minister školstva SR,  minister zdravotníctva SR  							
6.3.11. V príslušnej legislatíve zakotviť vytváranie  podmienok pre vzdelávanie osôb so zdravotným postihnutím na všetkých stupňoch škôl.

Termín:	31. 8. 2002, resp. v rámci zmien príslušnej legislatívy
	Zodpovedný:		minister školstva SR
	
6.3.12. Zvýšením dostupnosti a úrovne špeciálno-pedagogického poradenstva pre učiteľov a rodičov integrovane vzdelávaných detí, vrátane zabezpečenia účasti externých  špeciálnych pedagógov na výučbe vybraných častí učiva, zlepšiť podmienky pre integrované vzdelávanie. Za tým účelom rozšíriť súčasné personálne obsadenie existujúcich špeciálno-pedagogických poradní a zvýšiť počet týchto poradní; vytvoriť systemizované miesta špeciálnych pedagógov na bežných školách. 
 
	Termín:			31. 8. 2002 a trvale
	Zodpovedný:		minister školstva SR
	
6.3.13. Zaviesť výuku priestorovej orientácie, samostatného pohybu a sebaobsluhy u nevidiacich a ťažko slabozrakých žiakov špeciálnych škôl i integrovane vzdelávaných žiakov ako súčasť vyučovania.

	Termín:			31. 8. 2002 a trvale
	Zodpovedný:		minister školstva  SR
	
6.3.14. Navrhnúť podmienky zavedenia výuky posunkového jazyka nepočujúcich pre žiakov špeciálnych škôl pre sluchovo postihnutých ako súčasť vyučovania.

	Termín:			31. 8. 2003 a trvale
	Zodpovedný:		minister školstva SR
	
6.3.15. Zriaďovať Centrá na podporu vysokoškolského štúdia študentov so sluchovým, telesným a zrakovým postihnutím pri vysokých školách.

	Termín:			31. 8. 2002 a trvale
	Zodpovedný:		minister školstva SR
		
6.3.16. Každoročne aktualizovať a rozširovať učebné a študijné odbory pre žiakov a študentov so zdravotným postihnutím v súlade s požiadavkami trhu práce.

	Termín:			31. 8. 2002
	Zodpovedný: 		minister školstva SR
	
6.3.17. – vypustené.	 
		
6.3.18. Vytvoriť priestor v rezortoch školstva, zdravotníctva, sociálnych vecí a ostatných zainteresovaných inštitúcií pre vznik vzdelávacích inštitúcií zabezpečujúcich sieť odborníkov a špecialistov v cielenej pracovnej rehabilitácii pre občanov so zdravotným postihnutím, v pracovnej diagnostike a pracovnej liečbe (špecializácia pre riešenie uschopnenia pre prácu rôznych typov zdravotného postihnutia, vrátane  potrebných kompenzačných, ortopedickoprotetických pomôcok pre optimálnu integráciu v pracovnom procese, špecializácia pre zmapovanie, vybudovanie a posúdenie primeranosti pracovných podmienok vychádzajúcich zo špecifika zdravotného postihnutia konkrétneho občana a pod.). Skvalitniť vzájomnú spoluprácu subjektov riešiacich problematiku občanov so ZPS na úrovni regiónov so zacielením na spojenie síl pre vytvorenie podmienok integrácie občanov so zdravotným postihnutím do pracovného života.

	Termín:			31. 12. 2002
Zodpovední:	minister školstva SR, minister zdravotníctva SR, minister práce, sociálnych vecí a rodiny SR,  prednostovia KÚ
	
6.3.19. Sledovať realizáciu vytvárania primeraných podmienok pre štúdium občanov so zdravotným postihnutím na vysokých školách formou centier podpory podľa príslušného druhu zdravotného postihnutia v zmysle schváleného zákona NR SR č. 131/2002 Z. z. o vysokých školách 

Termín:			v súlade s novelou zákona o vysokých školách
	Zodpovedný:		minister školstva SR

6.3.20. Metodickým usmernením upozorniť vysoké školy na nutnosť vytvárania podmienok pre štúdium občanov zdravotne postihnutých na vysokých školách v súlade so zákonom č. 131/2002 Z. z. o vysokých školách.
	
Termín: 			31. 12. 2002
Zodpovedný: 		minister školstva SR

7.3.1. Vyhodnotiť účinkovanie subjektov, ktoré zamestnávajú 25 a viac percent občanov so ZPS a ZPS s ŤZP vo verejnom obstarávaní za rok 2000 a v prípade potreby navrhnúť spoločné opatrenia smerujúce k využívaniu poskytovaných služieb a nákupu tovarov od týchto subjektov.

Termín:			31. 12. 2002
Zodpovední:	predseda Úradu pre verejné obstarávanie SR v spolupráci s ministrami, vedúcimi ostatných ústredných orgánov štátnej správy a vedúcimi orgánov miestnej štátnej správy, predsedom Slovenského zväzu výrobných   družstiev
	
7.3.2.	Prostredníctvom spolupráce výchovných poradcov na školách s okresnými úradmi práce vytvoriť systém pomoci pri výbere povolania s prepojením na uplatnenie sa podľa dopytu trhu práce už počas štúdia s cieľom zabezpečiť pre absolventov s ťažkým zdravotným postihnutím možnosť zamestnať sa. Vybudovať ucelenú evidenciu žiakov základných škôl a študentov so zdravotným postihnutím pripravujúcich sa na povolanie v podmienkach SR; ide o údaje počtu z hľadiska veku, typu, štruktúry, rozsahu, resp. miery zdravotného postihnutia s cieľom doriešenia súvislostí, ktoré by definovali možnosti ich pracovného uplatnenia so zámerom vytvárania optimálnych podmienok pre ich umiestňovanie a úspešnú integráciu v pracovnom procese.

Termín:			31. 8. 2002 a trvale
Zodpovední:	minister školstva SR, generálny  riaditeľ Národného úradu práce 

7.3.3. Predkladať sekretariátu Rady vlády SR pre problematiku občanov so zdravotným postihnutím súhrnnú informáciu o počte zamestnávaných občanov so ZPS a ZPS s ŤZP v členení podľa okresov a vyhodnotiť ich percentuálny podiel vzhľadom na ustanovenia  113 a 114 zákona č. 387/1996 Z. z. o zamestnanosti v znení neskorších predpisov každoročne k 31. 12. daného roka, informáciu predložiť k 1. 3. nasledujúceho roka. V rámci súhrnnej informácie osobitne vyčleniť informáciu o počte zamestnávaných občanov so ZPS a ZPS s ŤZP v orgánoch štátnej správy a miestnej samosprávy a vyhodnotiť ich percentuálny podiel vzhľadom na ustanovenia 113 a 114 uvedeného zákona.

Termín:			31. 8. 2002 a trvale
	Zodpovedný: 		predseda Štatistického úradu
	
7.3.4. Predložiť informáciu o odvodoch z neplnenia a ich následnom využití. Predkladať informáciu o evidovanom počte nezamestnaných občanov so ZPS a ZPS s ŤZP v členení podľa okresov a návrhy na riešenie. Predkladať informáciu o počte chránených dielní a chránených pracovísk v členení podľa okresov vrátane finančných prostriedkov poskytnutých na ich prevádzku, resp. zriadenie v príslušnom kalendárnom roku.

	  Termín:			30. 6. 2002 a trvale
Zodpovedný: 		generálny riaditeľ Národného úradu práce 
	 
7.3.5. – vypustené.	
	
7.3.6.	Vybudovať pri úradoch práce poradensko - informačné centrá pre občanov so zdravotným postihnutím s cieľom poskytovania poradenstva a informácií o možnostiach pracovného uplatnenia týchto občanov vrátane vyčlenenia kontaktnej osoby pre spoluprácu s výchovnými poradcami v zmysle opatrenia 7.3.2.

Termín:			31. 12. 2003 a trvale
Zodpovedný: 		generálny riaditeľ Národného úradu práce 
	
7.3.7. Legislatívne doriešiť dosiahnutie kompatibility prístupov posudzovania zdravotného stavu občanov so ZPS a ZPS s ŤZP posudkovými lekármi pre sociálne účely a lekármi realizujúcimi posudkovú činnosť pre potreby zamestnanosti. Zmenenú pracovnú schopnosť podľa doteraz platného zákona občan preukazuje rozhodnutím alebo posudkom Sociálnej poisťovne o invalidite alebo čiastočnej invalidite. Doterajšie zákonné ustanovenia neriešia komplexne túto situáciu potreby úzkej spolupráce lekárov sociálnych poisťovní a lekárov zabezpečujúcich posudzovanie v podmienkach úradov práce z hľadiska pozitívnej pracovnej rekomandácie, prehodnocovania pôvodných rozhodnutí občanov so zdravotným postihnutím so zameraním na riešenie ich uplatnenia v pracovnom procese pri akomkoľvek % zostatkového pracovného potenciálu.

Termín:			31. 12. 2002 a trvale
Zodpovedný:			minister práce, sociálnych vecí a rodiny SR

7.3.8.	– vypustené.

7.3.9. Zverejniť na internetovej stránke Národného úradu práce a pravidelne aktualizovať zoznam chránených dielní a chránených pracovísk a organizácií zamestnávajúcich viac než 25% občanov so zmenenou pracovnou schopnosťou v Slovenskej republike s uvedením ich činnosti.

	Termín:			31. 12. 2002 a trvale
	Zodpovedný:			generálny riaditeľ Národného úradu práce

7.3.10. Zabezpečiť zber štatistických údajov o občanoch so zdravotným postihnutím podľa potrieb štátnej správy, územnej samosprávy a verejnoprávnych inštitúcií.

	Termín:			31. 12. 2003 a trvale
Zodpovedný:	riaditeľ Štatistického úradu v spolupráci s Radou vlády  SR pre problematiku občanov so zdravotným postihnutím 

7.3.11. V súvislosti s prijatým zákonom o sociálnom poistení novelizovať ustanovenia zákona NR SR č. 387/1996 Z. z.  o zamestnanosti v znení neskorších predpisov, ktoré upravujú zmenenú pracovnú schopnosť a zmenenú pracovnú schopnosť s ťažším zdravotným postihnutím.

	Termín:			30. 6. 2003
	Zodpovedný:			minister práce sociálnych vecí a rodiny SR
	
8.3.1. Vyňať posudzovanie miery funkčnej poruchy občana s ťažkým zdravotným postihnutím zo zákona o sociálnej pomoci a spolu s kompenzáciou sociálnych dôsledkov zdravotného postihnutia riešiť samostatnou právnou normou.

	Termín:			v súlade s plánom legislatívnych úloh vlády 
	Zodpovedný: 		minister práce, sociálnych vecí a rodiny SR
	
8.3.2. Systémovo dopracovať vzťah invalidných dôchodkov a čiastočných invalidných dôchodkov k práci tak, aby sa vo vymedzenom rozsahu umožnil výkon zárobkových činností. Toto systémové riešenie navrhnúť po prekonzultovaní s členmi Rady vlády  SR pre problematiku občanov so zdravotným postihnutím – zástupcami občanov so zdravotným postihnutím.

Termín:			31. 12. 2002  
	Zodpovedný: 		minister práce, sociálnych vecí a rodiny SR

9.3.1. Uskutočňovať každoročne výskum podmienok života rodín s členom so zdravotným postihnutím s ich súhlasom, sledovať a vyhodnotiť sociálne dopady zdravotného postihnutia na život rodín s členmi so zdravotným postihnutím vzhľadom na podmienky života rodín bez člena so zdravotným postihnutím. Na základe tohto vyhodnotenia zohľadňovať v koncepciách a legislatívnych predpisoch o rodine podmienky života rodín s členom so zdravotným postihnutím. Výsledky výskumov predkladať Rade vlády  SR pre problematiku občanov so zdravotným postihnutím.

	Termín:			31. 12. 2002 a trvale
Zodpovedný: 		riaditeľ Výskumného ústavu práce, sociálnych vecí a rodiny SR

9.3.2. Poskytovať špeciálno-pedagogické poradenstvo priamo v rodinách so zdravotne postihnutým dieťaťom a za tým účelom zabezpečiť právnu subjektivitu špeciálno-pedagogických poradní, vrátane samostatných rozpočtov a zamestnaneckých štruktúr, resp. vytvoriť ich pobočky tak, aby boli dostupné v každom kraji podľa druhu zdravotného postihnutia.

	Termín:			31. 8. 2002 a trvale
	Zodpovedný: 		minister školstva SR

10.3.1. Zabezpečiť prístup ku kultúrnemu bohatstvu a rozvoj špecifickej kultúry minority občanov so zdravotným postihnutím v zmysle čl. 43 Ústavy SR. Na splnenie tejto úlohy zabezpečiť finančné prostriedky z účelových transferov Ministerstva kultúry SR na podporu projektov občianskych združení pôsobiacich v problematike občanov so zdravotným postihnutím.  

	Termín:			31. 3. 2002 a trvale
	Zodpovedný: 		minister kultúry SR
		
10.3.2. Vypracovať „Štátny program dostupnosti knižničných služieb pre používateľov so zdravotným postihnutím“.

	Termín:			31. 12. 2003 
	Zodpovední:		minister kultúry SR, prednostovia KÚ
	
10.3.3. V spolupráci s občianskymi združeniami občanov so zdravotným postihnutím vypracovať vecný a časový harmonogram sprístupnenia kultúrnych inštitúcií odstránením architektonických bariér v časovom horizonte 10 rokov tak, aby v každom krajskom meste sa nachádzalo 1 bezbariérové divadlo, kino (múzeum,  galéria, knižnica, koncertná sieň). Od roku 2003 vecný a časový harmonogram realizovať a každoročne aktualizovať.

	Termín:			31. 12. 2002 a trvale
Zodpovední:	prednostovia KÚ v spolupráci s predsedami samosprávnych krajov a ďalších zriaďovateľov kultúrnych zariadení a s primátormi miest a starostami obcí
		
10.3.4. V spolupráci s občianskymi združeniami občanov so sluchovým postihnutím vypracovať vecný a časový harmonogram sprístupnenia divadiel a kín pre občanov so sluchovým postihnutím inštalovaním technického zariadenia pre využívanie indukčných slučiek v časovom horizonte 5 rokov tak, aby v každom krajskom meste bolo aspoň 1 takéto kino a divadlo. Od roku 2003 vecný a časový harmonogram realizovať a každoročne aktualizovať.

		Termín:			31. 12. 2002 a trvale
Zodpovední:	prednostovia KÚ v spolupráci s predsedami samosprávnych krajov a ďalších zriaďovateľov kultúrnych zariadení a s primátormi miest a starostami obcí
		
10.3.5. V spolupráci s organizáciami občanov so zrakovým postihnutím vypracovať program  expozícií a výstav v múzeách, ktoré by podľa záujmu občanov so zrakovým postihnutím boli prístupné hmatom. Vypracovaný program realizovať v časovom horizonte 10 rokov a každoročne aktualizovať.

	Termín:			31. 12. 2002 a trvale
	Zodpovedný: 		minister kultúry SR
		
11.3.1. V návrhu štátneho rozpočtu v rámci kapitoly určenej pre šport každoročne od roku 2001 stanoviť percentuálny podiel finančných prostriedkov, ktoré by boli určené pre výkonnostný šport (osobitne) a šport pre všetkých (osobitne) v členení na šport občanov so zdravotným postihnutím a šport detí a mládeže so zdravotným postihnutím.

	Termín:	v súlade s návrhom štátneho rozpočtu na rok 2002 a trvale
	Zodpovedný: 		minister školstva SR
		
11.3.2. Do 31. 12. 2001 zmapovať bezbariérové zariadenia, slúžiace pre masový a výkonnostný šport a do 30. 7. 2002 vypracovať vecný a časový harmonogram úpravy športových zariadení tak, aby v časovom horizonte 10 rokov bolo v každom kraji aspoň jedno bezbariérové športové zariadenie. Vypracovaný vecný a časový harmonogram od roku 2003 realizovať, vrátane zakotvenia finančných požiadaviek, do návrhu štátneho rozpočtu na príslušný rok. 
	
Termín:	v texte, v súlade s prípravou štátneho rozpočtu na rok 2003 a ďalšie roky
	Zodpovedný:		minister školstva SR
	
11.3.3. – vypustené.
	
11.3.4. Rozširovať  podporu rekondičných aktivít pre osoby so zdravotným postihnutím s cieľom ich integrácie.

Termín:			30. 6. 2002 a trvale
Zodpovedný:		minister práce, sociálnych vecí a rodiny SR
	
11.3.5. Poskytovať zvýhodnené rekreácie pre občanov so zdravotným postihnutím a zľavy pre sprievodcu občana so zdravotným postihnutím, ktorý má v preukaze občana s ŤZP vyznačenú potrebu sprievodcu ( resp. má preukaz ZŤP/S s platnosťou do 31.12.2003).
	
Termín:			31. 12. 2002 a trvale
	Zodpovední:		prednostovia KÚ
	
11.3.6. Na zabezpečenie kvalitných oddychových činností občanov so zdravotným postihnutím v širšom rozsahu zabezpečovať finančné prostriedky na organizovanie rekreačných športových aktivít a na  vybavenie na klubovú, krúžkovú a spoločenskú činnosť detí a mládeže so zdravotným postihnutím. 

Termín:			30. 6. 2002 a trvale
Zodpovedný:		minister školstva SR
	
12.3.1. Do 31. 12. 2001 zmapovať bezbariérové cirkevné zariadenia a do 30. 7. 2002 vypracovať vecný a časový harmonogram úpravy takýchto zariadení tak, aby v časovom horizonte 10 rokov bolo v každom kraji bezbariérové aspoň jedno cirkevné zariadenie (kostol). Vypracovaný vecný a časový harmonogram od roku 2003 realizovať, vrátane zakotvenia finančných požiadaviek, do plánu využitia cirkevných financií jednotlivých cirkví na rekonštrukcie kostolov.
	
Termín:			v texte, v súlade s rozpočtami cirkví 
Zodpovední:		predstavitelia jednotlivých cirkví u nás
	
12.3.2. Zvolať celoštátnu konferenciu cirkví a náboženských spoločností za účasti zástupcov občanov so zdravotným postihnutím s cieľom vytvoriť podmienky pre skvalitnenie účasti občanov so zdravotným postihnutím na náboženskom živote.
	
Termín:			do 31. 12. 2002
Zodpovední:		predstavitelia jednotlivých cirkví 

12.3.3. Zaradiť do vzdelávacích programov a výučby cirkevných inštitúcií informácie o občanoch so zdravotným postihnutím a o možnostiach ich resocializácie a integrácie.

Termín:			31. 12. 2002
Zodpovední:		náboženské inštitúcie

13.3.1. Finančne podporiť realizáciu informačného systému REHIS Slovensko. 

	Termín:			rok 2002 a trvale
Zodpovedný: 		minister práce, sociálnych vecí a rodiny SR
		
13.3.2. Podporovať výskumné programy o sociálnych a ekonomických problémoch a otázkach integrácie osôb so zdravotným postihnutím a ich rodín, štúdie o príčinách, typoch a frekvencii zdravotného postihnutia, o podpore rozvoja a vyhodnocovania služieb a podporných opatrení.
        
         Termín:			31. 12. 2002 a trvale
	 Zodpovední:		minister práce, sociálnych vecí a rodiny SR,
Výskumný ústav práce, sociálnych vecí a rodiny SR
	
13.3.3.  Vypracovať projekt riešenia informačných systémov o a pre občanov so zdravotným postihnutím ako subsystému Komplexného informačného systému sociálnej sféry (KISSS).

	Termín:			31. 12. 2002 a trvale
Zodpovedný: 		minister práce, sociálnych vecí a rodiny SR
	
14.3.1. – vypustené.
	
14.3.2. Iniciovať vznik a  činnosť poradných orgánov predsedov samosprávnych krajov, ktorými sú komisie pre riešenie problémov starších a zdravotne postihnutých občanov.
	
Termín:			31. 12. 2002 
Zodpovední: 	sekretariát Rady vlády SR pre problematiku občanov so zdravotným postihnutím v spolupráci s predsedami samosprávnych krajov	
			
14.3.3. V spolupráci s orgánmi štátnej správy a miestnej samosprávy rozpracovať opatrenia Národného programu rozvoja životných podmienok občanov so zdravotným postihnutím vo všetkých oblastiach života na regionálnu a miestnu úroveň a zakomponovať ich do programu celkového rozvoja. Rozpracované programy sprístupniť občanom.

	Termín:			31. 12. 2002 a trvale
Zodpovední:	prednostovia KÚ v spolupráci s predsedami      samosprávnych krajov, primátormi miest a starostami obcí 
	
15.3.1. Prostredníctvom Rady vlády SR pre problematiku občanov so zdravotným postihnutím prizývať zástupcov občanov so zdravotným postihnutím už do prípravy návrhov právnych noriem, týkajúcich sa občanov so zdravotným postihnutím.

	Termín:			31. 12. 2002 a trvale
	Zodpovední:		ministri všetkých rezortov 
		
15.3.2. – vypustené.

15.3.3. Na základe  rozhodnutia Rady vlády SR pre problematiku občanov so zdravotným postihnutím po prehodnotení súčasného stavu legislatívy v oblasti života občanov so zdravotným postihnutím navrhnúť do Plánu legislatívnych úloh vlády SR na rok 2003 legislatívny zámer „Zákona o občanoch so zdravotným postihnutím“.

	Termín:			v texte
Zodpovedný:	sekretariát Rady vlády  SR pre problematiku občanov so zdravotným postihnutím
		
16.3.1. Zapracovať finančné potreby pre plnenie opatrení Národného programu rozvoja životných podmienok občanov so zdravotným postihnutím vo všetkých oblastiach života do rozpočtov na všetkých úrovniach štátnej správy a odporučiť zapracovať do rozpočtov vyšších územných celkov, miest a obcí.

	Termín:			31. 12. 2003 a trvale
	Zodpovední: 		gestori plnenia opatrení 

16.3.2. – vypustené.	

16.3.3. V rámci podpory malého a stredného podnikania prostredníctvom už realizovaných programov, prístupných všetkým podnikateľom, podporovať výrobu ortopedicko-protetických a kompenzačných pomôcok v zmysle uznesenia vlády SR č. 361/1996 zo dňa 21. mája 1996 (876/1995, 58/1998) v záujme podpory zamestnanosti a vytvárania chránených dielní a pracovísk.. Využiť za týmto účelom aj štrukturálne fondy EÚ, resp. programy PHARE.
	
Termín:				31. 12.  2002
	Zodpovedný: 		minister hospodárstva SR
	
17.3.1. – vypustené.

17.3.2. Vytvárať finančné a materiálne podmienky pre prácu Zhromaždenia zástupcov organizácií občanov so zdravotným postihnutím ako platformy pre výmenu názorov a pre voľbu zástupcov jednotlivých druhov zdravotného postihnutia do Rady vlády pre problematiku občanov so zdravotným postihnutím v Slovenskej republike v rámci finančných prostriedkov vyčlenených pre sekretariát Rady vlády pre problematiku občanov so zdravotným postihnutím.

	Termín:			31. 12. 2002 a trvale
	Zodpovedný: 		minister práce, sociálnych vecí a rodiny SR
	
18.3.1. Umožniť organizáciám občanov so zdravotným postihnutím zapojiť sa do realizácie opatrení súvisiacich so životom občanov so zdravotným postihnutím na celoštátnej, regionálnej a miestnej úrovni. Finančne podporovať ich aktívnu činnosť.

Termín:			31. 12. 2002 a trvale
Zodpovední:	orgány štátnej správy na všetkých stupňoch riadenia v spolupráci so samosprávnymi krajmi a orgánmi miestnej samosprávy podľa potreby a možností miest a obcí		
			
18.3.2. Podporovať poradenskú funkciu organizácií občanov so zdravotným postihnutím aj formou stálych zástupcov v predstavenstvách vládou dotovaných inštitúcií alebo  komisiách v záujme odborného posudzovania rôznych projektov týkajúcich sa života občanov so zdravotným postihnutím.

	Termín:			31. 12. 2002 a trvale
Zodpovední:	orgány štátnej správy na všetkých stupňoch riadenia a orgány samosprávnych krajov a miestnej samosprávy podľa potreby a možností miest a obcí		
	
19.3.1. Na základe požiadavky občianskych združení poskytnúť pomoc pri organizovaní školenia pracovníkov a funkcionárov občianskych združení občanov so zdravotným postihnutím, poskytujúcich poradenskú činnosť za účasti prednášateľov príslušných rezortov. Využiť i zahraničné poznatky a možné zahraničné fondy v tejto oblasti.

	Termín:			31. 12. 2002 
Zodpovední:	sekretariát Rady vlády SR pre problematiku občanov so zdravotným postihnutím 
	
19.3.2. Zabezpečovať špeciálne školenia a vypracovávanie špeciálnych školiacich programov pre pracovníkov štátnej správy v spolupráci s organizáciami občanov so zdravotným postihnutím. Zapájať odborníkov z radov osôb so zdravotným postihnutím do týchto školiacich programov ako inštruktorov; využiť i zahraničné poznatky a možné zahraničné fondy v tejto oblasti.

	Termín:			31. 12. 2002 a trvale
Zodpovední: 	minister vnútra SR, minister práce, sociálnych vecí a rodiny SR, predseda úradu pre štátnu službu v spolupráci s organizáciami občanov so zdravotným postihnutím
	
20.3.1. – vypustené.

20.3.2. Vyhodnocovať plnenie tohto Národného programu z hľadiska vecnej príslušnosti rezortu v ročnej periodicite. Predkladať k 31. 3. nasledujúceho roka odpočet plnenia úloh, ako aj návrh nových opatrení na ďalšie obdobie zodpovedného rezortu ministrovi práce, sociálnych vecí a  rodiny SR - predsedovi Rady vlády SR pre problematiku občanov so zdravotným postihnutím.

	Termín:			31. 3. 2002 a trvale
Zodpovední: 		ministri tých rezortov, ktorí sú zodpovední za 
plnenie jednotlivých opatrení
	
20.3.3. Predložiť na rokovanie vlády SR súborné vyhodnotenie plnenia tohto Národného programu za predchádzajúci rok, vrátane aktualizácie opatrení, resp. návrhu nových opatrení na nasledujúce obdobie. 

	Termín:			každoročne k 30.  6.
	Zodpovedný: 		predseda Rady vlády SR pre problematiku					občanov so zdravotným postihnutím

21.3.1. V projektoch a programoch odbornej a ekonomickej spolupráce podporovať aj vytváranie životných podmienok pre osoby so zdravotným postihnutím v rozvojových krajinách.
 
	Termín:			31. 12. 2002 a trvale
Zodpovedný:	minister zahraničných vecí SR  v spolupráci s ostatnými rezortmi
	
22.3.1. Zmapovať existenciu medzištátnych zmlúv a dohovorov z hľadiska prvkov týkajúcich sa osôb so zdravotným postihnutím. 

	Termín:			31. 12. 2002
Zodpovední: 	minister zahraničných vecí SR a minister práce, sociálnych vecí a rodiny SR 
	
22.3.2. Organizačne sa podieľať na zabezpečovaní účasti delegácií organizácií občanov so zdravotným postihnutím Slovenskej republiky na zahraničných konferenciách, seminároch, výcvikových kurzoch a študijných pobytoch súvisiacich s odbornou činnosťou organizácií občanov so zdravotným postihnutím zameraných na riešenie ich problémov.

	Termín:			31. 12. 2002 a trvale
	Zodpovedný: 		minister zahraničných vecí SR
	
22.3.3. V rámci Organizácie Spojených národov, Európskej únie, špecializovaných inštitúcií a ďalších medzivládnych organizácií na požiadanie sekretariátu Rady vlády SR pre problematiku občanov so zdravotným postihnutím organizačne zabezpečovať výmenu informácií týkajúcich sa spôsobov riešenia problémov občanov so zdravotným postihnutím.

	Termín:			31. 12. 2002 a trvale
	Zodpovedný: 		minister zahraničných vecí SR 
	
22.3.4. Na základe požiadavky sekretariátu Rady vlády SR pre problematiku občanov so zdravotným postihnutím zabezpečovať informácie a poznatky týkajúce sa riešenia problematiky zdravotného postihnutia v jednotlivých krajinách.

	Termín:			31. 12. 2002 a trvale
	Zodpovedný: 		minister zahraničných vecí SR 
	
22.3.5. Prostredníctvom príslušnej grantovej politiky riešiť finančné krytie pobytu zahraničných delegácií - osôb so zdravotným postihnutím v Slovenskej republike za účelom vzájomnej výmeny informácií a skúseností z tejto oblasti na základe projektov slovenských organizácií občanov so zdravotným postihnutím.
	
Termín:			30. 6. 2002
Zodpovední: 	minister práce, sociálnych vecí a rodiny SR, minister školstva  SR